"Transmisio aktibo gutxi dago, birusa pasatakoen emaitzak ari dira azaltzen" - Aia orio - Karkara.eus\nAiora Larrañaga Solaberrieta 2020-05-13 12:30\nCOVID-19az egunero ematen diren datuen atzean dagoena argitu dio hedabide honi Felix Zubia mediku zarauztarrak. Sintomak daudenean azkar jokatzea garrantzitsua da orain.\nAzken asteetan, koronabirusak nabarmen egin du behera Gipuzkoan, eta mediku zarauztarraren ustez "seinale ona da", baina "erne egon" behar dela ere azpimarratu du. "Arduratsuak izan behar dugu. COVID-19 birusaren agerraldi berriak gertatu ez daitezen, distantzia soziala mantendu behar dugu eta babes neurriak hartzen jarraitu. Mundu mailan espero dira agerraldi berriak, eta Txinan, Hego Korean eta Alemanian kasu berri batzuk atzeman dituzte dagoeneko. Ez da aurreko hilabeteetan izan dugun uholderik espero, baina gorakada txikiak izango dira, eta horrelakoak ekiditeko edo kontrolatuta edukitzeko, babes neurriak hartzen jarraitu behar dugu". Hala, Zubiaren iritziz, "oso garrantzitsua" da positibo berriak azkar atzematea. "Norbaitek sintomak dituela nabari duenean, azkar jarri behar du bere osasun zentroarekin harremanetan testa egin ahal izateko, eta positiboa bada, bere ingurukoek ere testa egin beharko dute, sintomarik gabeak atzemateko, eta gaitza komunitatean zabaltzea ekiditeko. Martxo bukaerako egoerarekin alderatuta bide onetik goaz, baina azken txanpan arduraz jokatu behar dugu herritarrok, egoera okertu ez dadin".


Gure konpromezuak | M&M Formacion Integral\nm&m Formación Integral taldeko profesionalek honako konpromiso hauek hartzen ditugu:\n* Zintzotasunez eta arduraz jardutea eta ikasleei hezkuntza osoa eta kalitatezkoa ematea, irakaskuntzaren eta ereduen bidez. Izan ere, horrela, ikasketa prozesuaren eraginkortasuna eta gaitasunen garapena bermatuko dugu, ezagutzak bereganatzeko prozesua ez dadin izan gogoetarik gabeko memorizazio hutsa.\n* Profesionaltasunez eta zintzotasunez jardutea. Horretarako, geure eremu profesionalari (ikaskuntza prozesuari) ez dagozkion konpetentziak gure gain hartzea saihestuko dugu, ikasleak menperatzen dituen gaien mugak aitortuz eta, beharrezkoa balitz, dagokion profesionalaren esku utziz.\n* Familia bakoitzaren konfidentzialtasuna, tarteak eta erabakiak errespetatzea.\n* Ikasleek kontatzen dizkiguten arazoen aurrean harberak izatea, jasotako informazioa zentzuz erabiliz, eta betiere konfidentzialtasun eskubidea errespetatuz.\n* Arduraz jokatzea eta ezagutzak gaurkotzea. Irakasle lana profesionaltasunez egitea; alegia, eskolak prestatzea eta irakasten ditugun gaiak irakasteko metodoak etengabe gaurkotzea.\n* Gurasoek euren seme-alaben ikasketa prozesuan eta garapenean laguntzeko asmoz egiten dituzten iradokizunak entzutea eta kontuan hartzea.\n* Gurasoei iradokizunak eta aholkuak ematea, euren seme-alaben ikasketa prozesuan laguntzeko eta beren garapena hobetzeko beharrezkotzat jotzen ditugun kontuen inguruan.\n* Modu batean edo bestean ikaslearen hezkuntzan edo tratuan parte hartzen duten profesional guztien lana eta erabakiak errespetatzea , oztoporik jarri gabe eta borondate onez jokatuz.\n* Itxaropen faltsuak sortzea saihestea.\n* Gardentasuna, puntualtasuna eta zehaztasuna bermatzea, bai gurasoei euren seme-alaben errendimenduari buruzko informazioa ematean, baita jarraitu beharreko prozesuei, kontratuaren arauei, prezioei eta gure ardura legalei dagokienez ere.\n* Elkarlana, lankidetza, elkartasuna eta errespetua sustatzea, ikasleek giro atsegin batean hezi daitezen.\n* Objektibotasunez eta inpartzialtasunez jardutea, eta adi berean prestutasuna eta hurbiltasuna adieraztea.


Komunismoaren ahalmenak - Le site de Daniel Bensaïd\nTélécharger (PDF – 71.3 ko)\n“1843an Engelsek argitara eman zuen artikulu bat “kontinentean erreforma sozialak egindako aurrerapenak” gaitzat harturik. Komunismoa zen, esaten zuen, “zibilizazio modernoaren baldintza orokorretatik abiatuz argi eta garbi atera beharra dagoen ezinbesteko ondorioa”. Komunismo logikoa, hitz batean, 1830eko iraultzaren ondorioa, langileek “itzuli bait ziren iturri bizietara eta iraultza handiaren aztertzera eta Babeuf-en komunismoa, bizitasunez, berea egin bait zuten”.\nMarx gaztearentzat, ordea, komunismo hori ez zen oraindik “abstrakzio dogmatikoa” baizik, “humanismoaren printzipioaren agerpen berezia”. Jaiotzen ari zen proletargoa “bere emantzipazioaren doktrinarioen besoetan eroria zen”, “sekta sozialisten besoetan” eta “klase harremanen abolizio” gisa “anaikidetasun unibertsalaren milurte”-ari buruz“humanistak gisa dibagatzen” duten espiritu nahasienetan. 1848a baino lehenago, komunismo espektral hau, egitasmo zehatzik gabekoa, garaiaren giroan presente zegoen bada, bainan ametskeria ikariarrak edota sekta igualitarioen forma “gutxi landuen” eran.\nHaatik, jadanik orduan ateismo abstraktuaren gainditzea materialismo sozial berri bat eskatzen zuen, eta besterik ez zen komunismoa baino : “Hala nola ateismoa, Jainkoaren ukazio gisa, humanismo teorikoaren garapena den bezala, horrela ere komunismoa, jabetza pribatuaren ukazio gisa, benetako giza-bizitzaren garapenaren erreibindikazioa da”. Ezein antiklerikalismo bulgaretik urrun, komunismo hau zen “humanismo praktiko baten garapena”, eta honentzat auzia ez zen soilik alienazio erlijiosoaren aurka borrokatzea, erlijioaren beharra sortzen den alienazio eta miseria sozial errealaren aurka baizik.\n1848ko hastapeneko esperientziatik Parisko Komunaren esperientziaraino, earritako ordena abolitu nahi duen “mugimendu erreala”-k forma eta indarra hartu zuen, “erokeria sektarioak” ezabatuz eta “infalibilitate zientifikoaren orakulo-airea” erridikuloan utziz. Bestela esanda, komunismoak, hastapenetan espirituaren egoera bat edota “komunismo filosofikoa”izan zena, bere forma politikoa aurkitu zuen. Mende laurden batean, komunismoa bera eraldatu zen : agerpen filosofiko eta utopikoetatik, azkenian aurkituriko emantzipazioaren forma politikora.\n1. Emantzipazioaren hitzak ez dira ukiturik gabe irten joan mendeko ekaitzetatik. Hitzei buruz esan daiteke, ipuinaren animaliei buruz bezala, ez direla denak hilotz gelditu, bainan bai denak sakonki zaurituak izan direla. Sozialismoa, iraultza, anarkia bera ere, ez daude komunismoa baino hobe. Sozialismoa Karl Liebknecht eta Rosa Luxemburgen erailketan, gerra kolonialetan eta gobernu-kolaboraziotan inplikatu da eta hedatzen zen neurrian edukinez hustu egiten zen. Kanpaina ideologiko sistematiko batek iraultza biolentziarekin eta terrorearekin bategiten lortu du. Bainan, lehen itxaropen handiak eta etorkizuneko ametsak zeramazkiten hitz guztietatik, komunismo hitza da gehien kaltetua izan dena, Estatuaren arrazoi burokratikoak atrapatua eta jardunbide totalitario baten menpekoa egonik. Aztertu beharra dago, haatik, hitz zauritu guzti hauetatik, sendatu daitezkeen eta berriro indarrean jartzea merezi duten batzuk badauden.\n2. Horretarako, XX mendeko komunismoarekin zer gertatu den pentsatu beharra dago. Hitza eta gauza ezin dira jasan behar izan duten froga historikoen garaitik kanpo gelditu. Txinako Estatu liberal autoritarioa izendatzeko “komunista” hitzaren erabilera hedatuak, denbora luzez, eta gehiengoaren begitara, pisu askoz handiago izango du hipotesis komunistaren kimu teoriko eta esperimental ahulak baino. Inbentario historiko kritikoa aparte uzteko tentazioak, denboratik kanpoko “aldaezintasunetara” eramango luke ideia komunista, eta justizia edo emantzipazioaren ideia indeterminatuen sinonimo bihurtuko litzateke bainan ez dominazio kapitalistaren garaiko emantzipazioaren forma bereziaren sinonimo. Hitzak, orduan, zehaztasun politikoan galduko luke hedapen etiko edo filosofikoan irabazten duena. Funtsezko auzietako bat da jakitea ia despotismo burokratikoa Urriako iraultzaren jarraipen legitimoa den edota kontrairaultza burokratikoarena, azken hau egiaztatua bait dago ez bakarrik prozesu, purga eta deportazio masiboekin, baizik eta hogeitamarreko hamarkadan Estatu sobietarraren aparailu politikoan eta gizartean eman ziren astinduekin.\n3. Ez da lexiko berri bat dekretuz asmatzen. Hiztegia denborarekin osatzen da, erabilera eta esperientzien bitartez. Komunismoa diktadura totalitarioarekin identifikatzeko tentazioari amore ematea behin behineko garaileen aurrean kapitulatzea litzateke, iraultza eta kontrairaultza nahastea, eta bidegurutzeen kapitulua, esperantzari irekia dagoen bakarra, ixtea. Eta gainera, garaituekiko, anonimoak izan edo ez ideia komunista apasionatuki bizi eta karikatura eta faltsifikazio guztien aurka ideia hori bizitu-arazi zuten pertsona guzti haiekiko erremediaezineko injustizia egitea litzateke. Lotsaz beterik geldi daitezela estalinistak izateari utzitakoan komunista izateari utzi ziotenek, eta estalinistak ziren bitartean soilik izan zirenak komunistak !\n4. Kapitalismo lohitsua ez bezalako beharrezko eta posible den “beste hori” izendatzeko hitz guztietatik, komunismo hitza da zentzu historiko gehien eta karga programatiko eztandagarriena gordetzen duena. Hitz horrek iradokitzen du hobekien banaketa eta berdintasunaren amankomuntasuna, boterea amankomunean jartzea, kalkulo egoistari eta lehiakortasun orokortuari aurre egiten dion solidaritatea, gizadiaren ondare natural eta kultural amankomunen defentsa, munduaren pribatizazioaren eta harrapakeria orokortuaren aurka premia biziko ondasunetara dohaintasuna zabaltzea (zerbitzuen desmerkantilizazioa).\n5. Komunismo hitza bada, ere, aberastasun sozialaren, balioaren legearen eta ebaluaketa merkantilaren neurri desberdinaren izena. Konpetentzia “aske eta faltsutu gabea”, “bestearen lan-denboraren lapurketaren gain” altxatzen da. Neurtuezina kuantifikatu nahi du eta, lan-denbora abstraktuaren bidez, bere neurketa miserable amankomunera murriztu nahi du neurtu ezin daitezkeen giza espeziearen eta bere birprodukzioaren baldintza naturalen arteko harremanak. Komunismoa da aberastasunaren erizpide desberdin baten izena, hazkundearen aldeko garapen-lasterketa kuantitatiboaren ez bezalako garapen ekologiko baten izena. Kapitalaren pilaketaren logikak ez du eskatzen soilik, behar sozialak ukatuz, etekinaren aldeko produkzioa, baizik eta “kontsumo berriaren produkzioa”, kontsumoaren zirkuluaren hazkunde etengabea, “behar berriak eta erabilpen-balio berriak sorraraziz”. “Hortik, hain zuzen, natura osoaren ustiaketa” eta “lurraren esplotazioa zentzu guztitan”. Kapitalaren gehiegikeria suntsitzaile honek oinarria ematen dio eko-komunismo erradikalaren gaurkotasunari.\n6. Komunismoaren auzia, Manifestu Komunistan, lehenik, propietatearen auzia da : “Komunistek laburbildu dezakete beren teoria formula bakar honetan : propietate pribatuaren abolizioa”. Produkzio eta salerosketa bitartekoen abolizioa. Eta hau ez da nahasi behar erabilpenezko ondasunen propietate indibidualarekin.“Mogimendu guztietan”, “propietatearen auzia, edozein delarik propietatearen bilakaera puntua, lehen planoan jartzen dute, mogimenduaren auzi nagusi gisa”. Lehen kapituluan zehazten diren hamar neurrietatik zazpi dira propietate formari buruzkoak : lur-jabetza handien espropiazioa eta lurraren errenta Estatuaren gastuetarako erabiltzea ; fiskalitate guztiz progresiboa ezartzea ; produkzio eta salerosketarako bitartekoan herentziaren anulazioa ; iheslari errebeldeen ondasunen konfiskazioa ; kredituaren zentralizazioa banka publikoan ; garraio bitartekoen sozializazioa eta hezkuntza publiko eta dohanekoa denontzat ezartzea ; lantegi nazionalak altxatzea eta landu gabeko lurrak erabiltzea. Neurri guzti horiek puntu batera zuzenduak daude : ekonomiaren gainean demokrazia politikoaren nagusigoa, interes egoistaren gainetik ondasun amankomunaren lehentasuna, espazio publikoa espazio pribatuaren gainetik ezartzera. Ez da proposatzen edozein propietate forma ezabatzea, baizik eta “gaur egungo propietate pribatua, propietate burgesa”, bestearen esplotazioaren oinarritzen den “jabetze modua” ezabatzea.\n7. Eskubideen arten, jabeek ondasun amankomunen jabe bihurtzeko eskubidearen eta desjabetuek existentziarako duten eskubideen artean, “indarra da erabakiorra”, esaten du Marxek. Klase borrokaren historia moderno guztia, Alemaniako nekazarien gerratik hasi eta joan mendeko iraultza sozialetaraino, Frantziako eta Inglaterrako iraultzak tartean direlarik, gatazka honen historia da. Gatazka hau dominatzaileen legalitatearen aurkako beste legalitatearen agerpenaren bidez konpontzen da. “Emantzipazioaren forma politiko azkenian aurkitua” gisa, “Estatuaren boterearen abolizio” gisa, errepublika sozialaren errealizazio gisa, Komunak argitzen du legitimitate berri honen agerpena. Bere esperientziak inspiratu ditu krisi iraultzaileetan sorturiko autoorganizazio eta autogestio herrikoiak : langile kontseiluak, sobietak, milizien komiteak, industri-gunetako sareak, auzo elkarteak, nekazal komunak... horiek politika desprofesionalizatzera jotzen dute, lanaren banaketa soziala aldatzera, Estatuaren, gorputz burokratiko separatua den aldetik, ezabatzeko baldintzak sortzera.\n8. Kapitalaren erreinupean, itxurazko progreso guztiek badute bere atzerapen eta hondamendi aldea. Baldintza horietan progresoa besterik ez da, azken finean, “morrontzaren forma aldaketa baizik”. Komunismoak etekinari eta errentagarritasun monetarioari buruzko ideia eta erizpide desberdinak eskatzen ditu. Hasteko, lan-ordu behartuen iraupenaren murrizketa erradikala eta lanaren ideia beraren aldaketa : ezinezkoa izango da garapen pertsonal osoa aisialdian edo “denbora librean”, langilea lanean alienatua eta elbarria den bitartean. Ikusmira komunistak gizon/emakumearen arteko harremanetan aldaketa erradikala eskatzen du : sexuen arteko harremanaren esperientzia da “bestekotasunaren” lehen esperientzia, eta zapalkuntza mota hau irauten duen bitartean, edozein izaki desberdin, kultura dela, kolorea dela, joera sexuala dela desberdin den edozein izaki, bazterketaren eta dominazioaren biktima izango da. Benetako progresoa, azken finean, honetan datza : pertsona bakoitza izaki bera eta bakarra egingo duen behar desberdinen garapen eta konbinazio orijinala eman dadila, bakoitzaren berezitasuna espeziaren aberastasunarentzat ekarpena izan dadin.\n9. Manifestuarentzat komunismoa da “bilgune bat zeinean norberaren garapena izango den guztien garapen librearen baldintza”. Garapen indibidual askearen lema agertzen da, eta hori ez da nahastu behar konformismo publizitarioaren menpeko nortasunik gabeko indibidualismoaren espejismoarekin, bainan ezta ere sozialismo kuartelero baten berdinkeria trauskilarekin. Norberaren ahalmen eta behar berezien garapenak laguntzen dio giza espeziearen garapen unibertsalari. Alderantziz ere, noberaren garapen askeak guztien garapen askea eskatzen du, emantzipazioa ez bait da bakarreko plazera.\n10. Komunismoa ez da ideia puru bat, ezta gizarte eredu doktrinario bat. Ez da erregimen estatal baten izena, ezta produkzio modu berri batena. Komunismoa da mogimendu baten izena, etengabe ezarritako ordena gainditzen/abolitzen duena. Bainan bada ere helburu bat, mogimendu horretatik sortua izanik, norabidea ematen diona eta printzipiorik gabeko politika, jarraipenik gabeko ekintzak, egunean eguneko inprobisazioen aurka, helburura hurbiltzen duena eta harengandik aldentzen duena atzematen laguntzen duena. Zentzu honetan, ez da helburuaren eta bidearen ezagutza zientifikoa, hipotesis estrategiko arautzailea baizik. Izendatzen ditu, banandu ezinezko moduan : justizia, berdintasun eta elkartasunezko mundu desberdin baten ametsa ; kapitalismoaren garaian indarrean dagoen ordena suntsitzera jotzen duen mogimendu iraunkorra ; eta okerrenera jotzeko biderik motzena litzatekeen hain okerra ez denera egokitzeko tentaziotik urrun, propietate eta botere harremanetan aldaketa erradikala eragiteko mogimenduari norabidea eskeintzen dion hipotesia.\n11. Kapitalismoaren krisi sozial, ekonomiko, ekologiko eta moralak, ez bait du jadanik neurriz kanpoko hondamendiak probokatuz eta arrazoi-falta geroz eta handiagoz espeziea eta planeta biak batera mehatxatuz ez bada, bere mugak gainditzen, egungo eginkizuntzat jartzen du Walter Benjaminek joan den mendeko bi gerra handien arteko garaiko mehatxuen gorakadaren aurrean proposatzen zuen “komunismo erradikalaren gaurkotasuna”.\nContretemps n° 4, octobre 2009


Martxan dago aurtengo "Kaishop" kanpaina - Uribe kosta - Hiruka.eus\nMartxan dago aurtengo "Kaishop" kanpaina\nErredakzioa 2022-05-12 12:18\n"Asko balio du!" izango da herriko merkataritzan euskararen erabilera bultzatzeko "Kaishop, Erosi euskaraz" kanpainaren aurtengo leloa, Getxoko eta Erandioko udalek antolatuta, besteak beste.Maiatzaren 20ra arte aurrera eramango den kanpainaren lehen partearen helburuak izango dira tokiko merkataritzak duen tratu pertsonal eta gertukoa sustatzea eta, aldi berean, euskarak tokian tokiko merkataritzan duen garrantzia nabarmentzea.\nDendak eta tabernak, eta euskaraz artatuak izan gura duten herritarrek harremanetan jarriko ditu kanpainak. Une honetan, Getxon 25.000 bat lagunek erabil dezakete euskara, eta 241 establezimendu dira Euskararen Laguna Saltokien (ELS) sareko kide, herritarrei bere egunerokotasunean euskara erabiltzera gonbidatzen dituena; horiek udal webgunean dagoen mapan ikus daitezke.\nBesteak beste, ELS dendetan euskaraz eskatzen dutenei poltsak, kafea eramateko edalontziak, boligrafoak, koadernoak eta katiluak oparituko dituzte.\nBestalde, kanpainak bigarren fase bat izango du Getxon; horretan, "Bota Prezioa!" lehiaketa jarriko dute martxan maiatzaren 23tik ekainaren 12ra bitartean. Opariz beteta prestatutako erakusleihoaren prezio zehatza asmatzean datza lehiaketa hori, eta asmatzea lortzen duenak dena eramango du etxera. Opari sorta horren irudia hainbat tokitan egongo da ikusgai.


Nanopartikulak botikak garraiatzeko | CIC nanoGUNE\nHome » Ikerketa » Taldeak » Nanooptika » News » Nanopartikulak botikak garraiatzeko\nNanopartikulek tamainagatik oso propietate fisiko desberdinak dituzte material makroskopikoekin alderatuta, nahiz eta osaera kimiko bera izan. Horregatik, nanopartikulak botikak garraiatzeko erabiltzeak iraultza ekarri du nanoteknologiaren eta medikuntzaren alorrean.\n“Sendagai bat ematerakoan funtsezkoa da medikamentua modu eraginkorrean ematea nahi den lekuetan, errendimendua eraginkorra izan dadin. Nanopartikulak gai dira botikak hartu eta nahi den lekura eraginkortasunez eramateko. Alde horretatik, komeni da nanopartikulak ahalik eta farmako kantitate handienarekin kargatzea, baldin eta partikula egonkor mantentzen bada”, azaldu du Iban Amenabar nanoGUNEko Nanooptika taldeko ikertzaileak. “Horretarako, jakina, neurtze-teknikak behar dira nanopartikuletan dagoen botikaren kantitate erreala neurtzeko. Baina hori ez da lan erraza —jarraitu du ikertzaileak—. Ohiko neurketa-teknikek (adibidez, Fourier-en transformatu bidezko espektroskopia infragorriak, FTIR) bereizmen espaziala eta sentikortasun mugatua eskaintzen dute, eta milaka nanopartikula dituzten laginetan soilik neur daiteke botikaren kantitatea. Zoritxarrez, farmakoaren kantitate hori ez da adierazgarria, gerta baitaiteke farmako hori ez egotea nanopartikuletan gordeta edo kargatuta, eta, ondorioz, ez garraiatzea eta ez ematea”. Beraz, “nanopartikulen karga erreala eta eraginkorra ezagutzeko, banakako nanopartikuletan dagoen botikaren kantitatea neurtu behar da. Horretarako, nanoGUNEn garatutako Fourier-en transformatu bidezko nanoespektroskopia infragorriaren teknika (nano-FTIR) erabili dugu. Teknika berri horri esker, irudi optikoak nahiz xurgapen-espektroak neur daitezke, dena bereizmen eta sentikortasun nanometrikoarekin. Lankidetza horri esker, nanopartikula indibidualetan botikak neurtu eta identifikatu ahal izan dira lehenengo aldiz”, gehitu du.\nNano-FTIR teknikak bi gauza konbinatzen ditu: batetik, ahalmen analitikoa, hau da, Fourier-en transformatu bidezko espektroskopia infragorriaren (FITR) informazio kimikoa, eta bestetik, indar atomikoko mikroskopiaren (AFM) nanoeskalako bereizmen espaziala.\n“Lankidetza honetan, hain zuzen ere, nanopartikulak aztertzeko espektroskopia-teknika berriak duen potentziala baieztatu dugu. Horri esker, gai izan ginen Kusudama Therapeutics S.L. erakundeak biriketako zenbait gaitzen tratamendurako garatutako formulazioen nanopartikuletan botikak neurtzeko eta identifikatzeko”, azaldu du Iban Amenabarrek.\nGarrantzitsua da aipatzea lankidetza honek bide berriak ireki dituela nanopartikulen kontrol handiagorantz eta botika ugarirekin garapen berriak egiteko.


StumbleUpon | rekin maiteminduta nago Martech Zone\nAsteazkena, urria 25, 2006 Igandea, urria 4, 2015 Douglas Karr\nEstatistikak partekatzea gustatzen zait ... beraz, hona hemen nire blogera iturriak aipatzeko estatistiken zati bat. Ikusiko duzun elementuetako bat hori da Aupatu nire webgunerako erreferentzia baliabide bikaina bilakatzen ari da. Bisita horien kantitatea eta kalitatea apartekoak dira. Konturatuko zara bisitari gehienak orrialde bat baino gehiagotan ibiltzen direla.\nStumbleUpon-ek webguneak berrikustea errazten du. StumbleUpon tresna-barra erabiltzen dut Firefoxen, interesatzen zaizkidan orrialdeetara bidaltzen nauena, gustatzen zaizkidan edo ez adierazteko aukera ematen didana, hautatu ditudan orriak berrikusteko aukera ematen didana ETA beste pertsona batzuekin sarean lan egiteko aukera ematen didana erabili zerbitzua. Aupa!\nIronikoki, haien webgunean "estropezu" egin behar duzu. Erabilgarritasun ingeniari bat behar dute oraindik gunea mapeatzen laguntzeko ... hala ere irabazlea da. Maite dut ekartzen didan bisitariengatik, baita sareko eta laster-marken ezaugarri bikainak ere. Sinplea eta arina da! Gainera, kategoriak zabaltzen jarraitzea espero dut. Baino apur bat hobeak dira Digg, baina oraindik segmentatzeko gogorra.\nBisita Nire StumbleUpon orrialdea. Gaur aurkituko duzu gune izugarri hau "topatu" egin dudala: Billy Harvey. Flash lana, webguneko nabigazioa, nabigatzean musikaren kokapena aldatzearen ondorioak ... aupa. Sekulako gunea! Baliteke musika gustatzea edo ez izatea (berak kantatzen du!). Gunearen beldurra besterik ez dut.\nZoriontasunaren gertakari tristeak\nUrratsa 26, 2006 at 1: 08 AM\nNire mezuetako bat estropezu egin zen pixka bat atzera - 70-80 hits bezalako zerbait lortu nuela uste dut! Gehigarriegia da orain nire gusturako, baina 😛\nUrratsa 26, 2006 at 7: 02 AM\nGauza dibertigarria: nire blogeko estatistikak egiaztatzen ari nintzen bart eta ohartu nintzen Stumbleupon-ek 30 bisitari berri bidali zizkidala. Niretzat, horrek eguneko trafikoaren% 80 suposatzen du - eta inoiz ez nuen Stumbleuponen berri izan ... nolabait lotu nauzuelako izan behar du. Ezin dut nahikoa eskerrik asko, Doug, egiten duzun guztiagatik. Jarrai ezazu !! Txekea posta elektronikoan dago (aizue).\n16ko abuztuak 2008, 4:40\nInformazio bikaina! Eskerrik asko hau idazteagatik. Ohore bat da eztabaidan parte hartzea.


Arratia: Urtean zeharreko 33. domekea C urtea\nURTEAN ZEHARREKO XXXIII. DOMEKEA - C\nBEHARTSUEN MUNDU MAILAKO III. EGUNA\nJaunaren Eguna ospatzera etorri zareen guztioi, egun on:\nLiturgi urteko azken-aurreko domekan gagoz eta gaurko ospakizunak Jesus Jaunaren behin betiko etorreraren egun handira begira jarten gaitu.\nGaur, Behartsuen Mundu Mailako Eguna dogu. Aita Santuak, munduan zehar pobreek bizi daben egoera larria dala ta, dei berezi bat egiten deusku. Dei honegaz bat egitean arratiarrok, barikuan kontziertu solidarioan parte hartu genduan eta ezin izan ebanak kontziertura etorri eta lagundu nahi dauenak, hortxe dago kaja bat, bertan aportazioa egiteko.\nOtoitz giroan jarri gaitezan eta bat egin daigun gaur batez ere munduko pobre guztiekaz:\nAnai-arreba arteko batzar bat egitera goaz. Baina, baleiteke gure artean banatuta egotea edo aitu-ezinak izatea. Horregaitik, autortu dagigun damutasunez geure pekatua:\n- Jesus Jauna, Barri Ona zabaltzera bialtzen gaituzuna. ERRUKI, JAUNA.\n- Jesus Jauna, zure Elizearen harri bizi egin gaituzuna. KRISTO, ERRUKI.\n- Jesus Jauna, Elizea zure salbamenaren sakramentu izatea nahi dozuna. ERRUKI, J.\nMl 4, 1-2:\nJauna zintzoak eta gaiztoak epaitzera etorriko dala iragarriko deusku Malakias profeteak. Irakurgai hau on eginez bizitzera dei larri bat dogu.\nJesusengan, Jainkoa gizakiaren historian dago. Sinismen honek argitzen dauan itxaropenean abestu daigun herriak zuzen epaitzera datorren Jauna.\n"Badator Jauna gizartera, herriak zuzen epaitzera"\n2 Ts 3, 7-12:\nJauna salbatzaile dogula jakiteak ez gaitu eroan behar alperkerian bizitzera. San Paulok argi eta garbi lan egitera dei egingo deusku.\nLk 21, 5-19:\nAzken eguna gainean izan arren, ez dogu bildurrez bizi behar; Jaunak beragan sinisten dabenen ondoan egongo dala agindu deusku-ta. Bera da gure indar eta adore-emoile.\nBihotz oneko seme-alaba lez eta ezelako bildurrik barik, egin deioguzan Jaungoiko Aitari gure eskariak:\n- Eliza osoaren alde: eragozpen guztien erdian, Ebanjelioari eta hartu dauan eginkizunari zintzo izan dakion. ESKATU DEIOGUN JAUNARI.\n- Gaur era apartekoz gogoratzen doguz, negu honetan, Bizkaiko jantoki sozialetara, bazkari bero baten bila hurreratuko direnak, euren egoera, hobetuaz joan daiten eta danon artean mundo zuzenago bat egiten ahalegindu gaitezan. ESKATU DEIOGUN JAUNARI.\n- Gaixorik, bakartadean edo lanik barik aurkitzen diranen alde: gure alkar-laguntzan itxaropena eta bizi-poza aurkitu dagiezan. ESKATU DEIOGUN JAUNARI.\n- Arratiako Eliza osotzen dogun guztion alde, garena eta daukagunetik alkarbanatzeko adorea izan dagigun. ESKATU DEIOGUN JAUNARI\nZuk ezagutzen dozu, Jauna, gure makaltasuna. Sendotu gagizuz zure graziaren laguntzaz, zure Semearen lorratzei jarraitzeko gai izan gaitezan. Jesukristo gure Jaunaren bitartez. Amen.\nPoztasuna eta itxaropena izan beharko geunkez ezaugarritzat Jesusen jarraitzaileok. Ez dogu norabidea galdu behar bizitzan agertu daitekezan zailtasun eta eragozpenen aurrean.\nEguneroko bizitzan, egoera larrian bizi direnakaz, izan gaitezala solidarioak.\nHoy celebramos la Jornada Mundial de los Pobres. Queremos tomar conciencia de la situación que sufren muchos de nuestros hermanos, queremos un mundo más solidario. Por eso, respondiendo a la llamada del Papa, Cáritas Arratia nos invita a entrar en esta dinámica. El viernes participamos en el concierto solidario, el sábado escuchamos las campanas que nos llamaban a despertar nuestras conciencias y ahora nos reunimos para orar y también aportar en la caja, los que no pudieron participar en el concierto.\nOtoitzean alkartuta, bat egin daigun gaur batez ere munduko pobre guztiekaz:\nA veces el hombre justo sufre, mientras el malvado goza de la vida. Al final, Dios hará justicia.\nCon el salmista cantamos con toda la creación al Señor que llega para regir los pueblos con rectitud.\nAclamemos a Dios que juzga con rectitud.\nEste es el mensaje del evangelio: Hemos de saber tener una esperanza firme en medio de las pruebas y dificultades de la vida.\n- Hoy recordamos de forma especial a todas las personas que se acerquen este invierno, a los comedores sociales de Bizkaia, buscando una comida caliente, para que se encuentren también con el calor y cercanía que necesitan. ESKATU DEIOGUN JAUNARI.\n- Por las personas enfermas, excluidas y marginadas, que encuentren en todos nosotros apoyo generoso y solidario que les haga mantener la esperanza. ESKATU DEIOGUN JAUNARI.\nPoztasuna eta itxaropena izan beharko geunkez ezaugarritzat Jesusen jarraitzaileok. Ez dogu norabidea galdu behar, bizitzan agertu daitekezan zailtasun eta eragozpenen aurrean.\nAnte las adversidades y dificultades que surjan en la vida, fijemos nuestra mirada en Jesús y caminemos con esperanza.\nURTEAN ZEHARREKO XXXIII . DOMEKEA\nMalakias Profetaren liburutik (Ml 4,1‑2)\nHona hemen non datorren Jaunaren eguna, labea sutan langoa; harroak eta gaizkileak lastoa lez izango dira; zeharo kiskalduko ditu datorren egunak ‑dino diran guztien Jaunak‑; ez dau itziko, ez adarrik, ez susterrik. Nire izenari bildur deutsoenak, ostera, hegoetan osasuna daroan zuzentasun eguzkiak argituko ditu.\nErantzun-salmoa Sal 97, 5-9\nKanta Jaunari, lur guztiak\negin gogotik Haren nahia.\nEresi Jauna zitararekin,\nzitara eta salteri ozenarekin;\negin txalo errege dan Jaunaren aurrean.\nOrro egin begi itsasoak bertako guztiekin,\nlehorrak ere bertan bizi diranekin.\nTxalo jo begie ibaiek,\npozez oihu egin mendiek.\nlurbira epaitzera datorrelako.\neta zuzentasunez herriak.\nSan Paulo Apostoluak Tesalonikarrei (2 Ts 3, 7-12)\nSenideok: Ondo dakizue zer egin behar dozuen, gure antzeko izateko; izan ere, ez gara alperkerian bizi izan zuen artean; ez dogu ogirik inoren lepotik jan, gau eta egun lan eginez baino, zuetako inoren lepotik bizi e zizateko. Ez eskubiderik ez gendualako, jarraibidea emon nahi geuntsuelako baino, zuek gure antzeko izan zaitezen.\nZuen artean ginanean, hauxe esaten geuntsuen: lanik egin nahi ez dauanak, ez dagiala jan. Entzun dogu, bada, zuen artean batzuk alperkerian bizi dirala, ezer egin barik, non zer barri, barriketan. Horrelakoei agintzen eta eskatzen deutsegu, Jesukristo Jaunaren izenean, bakena lan egin dagiela, euren ogia irabazteko.\nJesukristoren Ebanjelioa San Lukasen liburutik (Lk 21 5‑19)\nAldi haretan, batzuk jauretxearen edertasuna goratzen eben, harri ederrez eta eskeintzariz apainduta ikusten ebelako. Orduan Jesusek honan esan eutsen: “Etorriko dira egunak: eta ikusten dozuezan guzti honeetatik ez da harririk harri gainean geldituko; dana apurtuko dabe”.\nHareek itaun hau egin eutsoen: “Maisu, noiz jazoko da hori? Eta zer izango da seinale, hori jazoko dala jakiteko?”.\nJesusek erantzun: “Begira, ez zagiezala inork liluratu. Asko etorriko dira nire izenean, "Neu naz" esaten, eta "laster da sasoia". Ez jarraitu horrelakoei. Borroka eta nahaste hotsak entzuten dozuezanean, ez ikaratu. Honeek jazo behar dabe lehenengo; baina azkena ez da behingoan izango”.\nEsan eutsen gainera: “Herriak herrien aurka jagiko dira, eta erreinuak erreinuen aurka; lurrikara handiak izango dira, baita izurriteak eta goseteak ere han eta hemen. Gauza bildurgarriak jazoko dira eta ezaugarri handiak ikusiko dira zeruan”.\nBaina guzti horreen aurretik, eskuak ezarriko deutsuez, eraso egingo deutsue, sinagogetara eta kartzeletara eroango zaitue, baita errege eta agintarien aurrera ere, nire izenagaitik. Guzti horreek neure testigu izateko bidea emongo deutsue. Sartu ondo bihotzean, ez daukazuela zelan erantzungo buru hausten ibili beharrik. Neuk emongo deutsuet berbea eta jakituria; eta berba eta jakituria horri ezingo deutsue, ez erantzun, ez aurka egin, zuen arerio guztiak.\nGurasoak, senideak, ahaide eta adiskideak ere saldu egingo zaitue; eta zuetako batzuk hil egingo; guztiak gorroto izango zaitue nire izenagaitik; baina zuen buruko ule bat ere ez da galduko; zeuon iraupenez salbatuko dozue zuen bizia”.


Huarte Jauregiren etorrera | Zarauzko postalak\n2014/03/31 · by 36kogerra\n1937ko martxoaren 4an, Jose Maria Huarte Jauregi artilleriako konplemento tenientea Zarauzko komandante militar egin zuten. Haren aurretik, Juan Pruna Fernandez Florezek (1936ko irailaren 24tik azaroaren 5era arte) eta Rafael Barrio Salamancak (azaroaren 5etik martxoaren 3ra bitartean) bete zuten kargu hori.\nJuan Pruna Fernandez Florezekin, jazarpenaren aurpegirik gordinena erakutsi zuten frankistek, haren agintaldian gertatu baitziren Zarautzen hilketa, desagerketa, atxiloketa eta desjabetze bortitzenak. Rafael Barrio Salamancak, berriz, bere aurrekoak irekitako bidetik segitu zuen, jazarpen fisiko, politiko eta ekonomikoak ez baitzuen etenik izan.\nZarautzen herriko komandante militarrari buruz galdetuz gero, hala ere, inor gutxi akordatzen da Jose Maria Huarte Jauregiren aurrekoekin. Hark egin zuen denbora gehien karguan eta hark kudeatu zuen denbora luzeenez Narrosko jauregiko kontrol gunea. Zarautzera ailegatzen ziren kanpotarren segizioa, jasotzen zen postaren eta telefono komunikazioaren errebisioa eta eguneroko bizimoduaren jarraipen zehatza nahastu zituen koktel berean, beatokeria eta megalomania tanta batzuekin, beti kolaboratzeko prest zeuden herritar ugarien informazioa lagun. Meliton Pagola bikarioa bera ere ez zen libratu haren kontroletik.\nHuarte moralaren eta Espainia Berriaren balioen zaindari gorena zen, izan ere. Egunero entzuten zuen meza, eta egunero jasotzen zuen herriko zelatarien eta salatarien txosten mordoa. Nazien parafernalia ekarri zuen Zarautzera, suziriekin argitutako gaueko segizioak antolatuz eta desfile erlijioso-militarrak aldiro bultzatuz. Maltako Ordenako zalduna zen, eta ordena horretako kapa jantzita agertu izan zen parrokiara.\nJose Maria Huarte Jauregi, Ignacio Zuloaga margolariaren arabera. 1937koa da koadroa. Bertan, Maltako Ordenako zaldunen jantzia soinean duela ageri da Zarauzko komandante militarra.\nZarauzko komandante militar filonazi hura 1898an jaio zen, Iruñean, eta Nafarroako Artxibategi Nagusiko artxibozainen burua izan zen 1927tik 1936ra bitartean. Genealogia, heraldika eta noblezia arloetan zen aditua, eta, 1936ko uztaileko altxamendua gertatu zenean, matxinoen alde eman zuen izena. Ofizial gisa egin zuen gerra, eta Zarauztik Mutrikurainoko sektore militarreko buru gorena izan zen hiru urte eta erdiz.\nHuarte Jauregik itxi zuen Narrosko komandantzia, behin gerra amaituta, Guardia Zibilaren postuko komandantea -Gabriel Garcia Perez sarjentua- agintari militar nagusi izendatuta.\nZarauztik joan zenean, milaka agiri eraman zituen berekin Huartek. Artxibozain senari ezin izan zion eutsi, eta bereak ez zituen dokumentuak gorde zituen urte luzez. Valdeterrazoko markes bihurtu lortu zen ezkontza bidez, eta ez zuen seme-alabarik utzi. Franco hil ostean, Huarterenagiritegia Bilboko liburu denda batek jarri zuen salgai. Renoko Unibertsitateko (Nevada, AEB) Euskal Ikerketen Zentroak erosi zuen. Zarautzen eta inguruotan frakismoak egindako bidearen lekuko zuzena da agiritegi hori (kontsultatzeko, klikatu hemen).\nHuarteren komandante urteen lekukotza oso adierazgarri bat, berriz, Nafarroako Museoan dago. Ignacio Zuloaga margolariaren koadro bat da; 215×155 zentrimetro neurtzen ditu. 1937an emargotutakoa da, Zuloaga Zumaian eta Huarte Narrosen bizi zireneko garaian. Huarte Maltako Ordenaren zaldunez jantzita ageri da, nola ez. 150.000 euro ordainduta eskuratu zuen koadroa Nafarroako Museoak, 2007aren abenduan.\nPost hau koadroak,kontaketa,zarauzko postalak atalean publikatu zen. Gogokoetara gehitzeko lotura iraunkorra.\n« Otxandio erori da; Zarauzko lehen ‘martiria’ ere bai\nKomandantearen errege-erreginak »


Berrerabilpena sustatzeko azoka deitu dute hilaren 18rako Elgetan - Elgeta - 2016-12-18 - Goiena.eus\nBerrerabilpena sustatzeko azoka deitu dute hilaren 18rako Elgetan\nLarraitz Zeberio Lekuona 2016-12-08 14:11\nOrain bi urte Elgetan egindako jostailu truke azoka.\nJostailuak trukatzeko eta bigarren eskuko gauzak zein artisautza produktuak saltzeko aukera izango da bertan.\nGabonak ate joka ditugun honetan hiru azoka antolatu dituzte batean, Elgetan. Abenduaren 18rako deitu du Udalak eta jostailuak trukatzeko zein bigarren eskuko gauzak saltzeko edo erosteko aukera izango dute bertan herritarrek. Artisautza produktuen salmenta ere egongo da.\n"Gauzen berrerabilpena bultzatu gura dugu; izan ere, guretzako erabilerarik ez duen gauza batek izan dezake beste batendako", adierazi du Janire Lazkano zinegotziak. Truke azokarako jostailuak egunean bertan eraman beharko dira plazara. Egoera onean daudenak bakarrik onartuko dituzte. Bigarren eskuko materiala edo artisautza produktuak saldu gura dituzten herritarrek, berriz, mahaia eskatu behar dute udaletxean eguaztenerako, hilak 14.\nHilaren 23an, berriz, herritarren eskulanekin erakusketa zabaldu gura du Udalak. Eskulanen bat erakutsi nahi izanez gero interesatuek abenduaren 16an eraman behar dute buztin gelara, 17:30etik 19:00etara.


Espainiako Mediterraneoa da klima-aldaketarekiko zaurgarriena | Consumer\nEspainiako Mediterraneoa da klima-aldaketarekiko zaurgarriena\nAlacanteko probintziak eragin handia du berotze globalaren ondorioz\nEspainiako itsasertz mediterraneoa da klima-aldaketak bere ur-baliabideetan eta jarduera turistikoan duen eraginik ahulena, batez ere hegoaldeko eremuetan. Espainiako zenbait unibertsitatek parte hartzen duten ikerketa-proiektu baten aurretiko ondorioetatik atera da informazioa. Proiektu horrek Alacanteko probintziak eragin handia izan duela erakusten du.\nLan hori Europako ESPON-Climate izeneko proiektu baten esparruan egiten da, eta Bartzelonako Unibertsitateak, Bartzelonako Unibertsitate Autonomoak eta Alacanteko Unibertsitateak parte hartzen dute. Hainbat herrialdetako zientzia-zentroek hartzen dute parte proiektuan, eta klima-aldaketak Europako eremu geografikoko eskualde- eta toki-ekonomietan dituen ondorioak aztertzea du helburu.\nIkerketen arabera, Mediterraneoko arroko batez besteko tenperaturak nabarmen igo daitezke XXI. mendean; prezipitazioak, berriz, gutxitu egin daitezke. Ikerketaren eginkizunetako bat honako hauek ebaluatzea da: Espainiako Mediterraneoko kostaldeko turismo-eremuetan izan daitekeen ur-eskasiaren aurrean herritarrek duten zaurgarritasuna, turismo-sektoreak klima-aldaketarekiko duen sentikortasuna eta horren erantzun-gaitasuna.\nTxosten horretan adierazten dutenez, “oro har, zaurgarritasuna iparretik hegora handitzeko joera du Espainiako itsasertz mediterraneoan, esposizioa handitzearen eta egokitzeko gaitasuna gutxitzearen ondorioz, batez ere ahalmen ekonomikoari dagokionez”. Valentziako eta Alacanteko itsasertzetan, autoreek adierazi dute “baliabide hidrikoen etorkizuneko urritasunarekiko esposizioa handia eta garrantzitsuagoa dela itsasertz horren hegoaldera baino gehiago”, eta “eragin garrantzitsuak izan ditzakeela”. Iturri horien arabera, klima-aldaketara egokitzeko gaitasuna Valentzian Alacanten baino hobea da; izan ere, Alacanten txikiagoa da, batez ere per capita errenta txikiagoa kontuan hartzen delako.\nHala ere, txostenaren arabera, egoera hori hobetu egin daiteke ur-baliabideen urritasunari erantzuteko mekanismoen bidez, hala nola ur gezatzea eta ur birsortuak berrerabiltzea. Muturreko kasu gisa, lana Costa del Soli buruzkoa da, non faktoreak konbinatzen baitira Espainiako eremurik ahulena sortu arte.\ngatzgabetze kalteberatasuna tenperaturak ura


Zinema saioa eta osasun arazoei buruzko hitzaldia eskaini du Elkargoak Tolosan\nAseguruak eta polizak\nGipuzkoako Sendagileen Elkargoak Tolosara eramango aste honetan berriki martxan jarri zuen Zinema Osasungarria proiektua, MUGI ekimenaren baitan. Helburua hiritarren osasun heziketa lantzea da, zinema baliatuta, eta kasu honetan MUGIko adineko pertsonentzat izango saioa, asteazkenean hilak 30 TOPICen.\nZehazki UP filma proiektatuko da, gizon zahar eta haur baten abenturak kontatzen dituen pelikula. Proiekzioaren ostean, Sendagileen Elkargoko idazkari nagusia den Belen Alonso sendagileak filmean agertzen joan diren osasunari buruzko arazoen inguruan hitz egingo die bertaratutakoei, Minia izeneko bere txotxongiloa baliatuz. Bien artean adineko pertsonek jasaten dituzten gaixotasun eta osasun arazoak aztertuko dituzte baina baita horiek arindu ditzaketen gauza txikiak ere; esaterako, konpainia, laguntasuna eta MUGIk bultzatzen duen bezala, belaunaldien arteko harremana.\nMUGIn parte hartzen duten erakunde eta mugimendu desberdinak hurbilduko dira saio berezi honetara, baita Tolosako alkatea, Olatz Peon Ormazabal.\nOsasunari buruzko heziketa indartu\nGipuzkoako Sendagileen Elkargoak pasa den irailean jarri zuen martxan Zinema Osasungarria proiektua, bereziki haur eta gazteei zuzendua. Hileko lehen ostiraletan bere egoitzan, Donostian, haurrei zuzendutako film bat proiektatzen da, saio ireki eta doakoan. Proiekzioa eta gero, Minia txotxongiloa eta Belen Alonso medikuak solasaldi laburra egiten dute bertaratu direnekin eta pelikulan ikusi diren zenbait kontzepturen inguruan hausnartzen dute, pertsonen osasun fisiko nahiz emozionalarekin zer ikusia dutenak.\nIkus datozen saioen egitaraua


Kantō eskualdea (関東地方 Kantō-chihō) Japoniako Honshū uharteko eskualde geografiko bat da. Eskualdearen lurraldearen ia erdia Kantō lautadari dagokio. 2010ean, Japoniako Estatistika Bulegoaren arabera, 42.607.376 pertsona bizi ziren eskualdean, hau da, gutxi gorabehera Japonia osoko populazioaren heren bat. Kantō eskualdeak 32.423,90 km²-ko azalera du, eta 1.300 bizt./km²-ko dentsitatea. Eskualde beste hiri nagusiak Kawasaki, Saitama eta Chiba dira. Kostaldetik hain gertu ez dauden hiri txikiagoetan, industria arina eta automobil-industria ugari dago\ndbpedia-de:KantÅ dbpedia-pl:Region_KantÅ n13: dbr:KantÅ_region dbpedia-ko:ê°í _ì§ë°© dbpedia-ja:é¢æ±å°æ¹ dbpedia-el:ÎÎ¬Î½ÏÎ¿ dbpedia-wikidata:Q132480 dbpedia-cs:KantÃ³ dbpedia-id:Wilayah_KantÅ dbpedia-es:RegiÃ³n_de_KantÅ dbpedia-fr:RÃ©gion_de_KantÅ dbpedia-it:KantÅ wikidata:Q132480 dbpedia-pt:RegiÃ£o_de_Kanto\nKantō eskualdea (関東地方 Kantō-chihō) Japoniako Honshū uharteko eskualde geografiko bat da. Eskualdearen lurraldearen ia erdia Kantō lautadari dagokio. 2010ean, Japoniako Estatistika Bulegoaren arabera, 42.607.376 pertsona bizi ziren eskualdean, hau da, gutxi gorabehera Japonia osoko populazioaren heren bat. Kantō eskualdeak 32.423,90 km²-ko azalera du, eta 1.300 bizt./km²-ko dentsitatea. Japoniako eskualderik garatuena, industrializatuena eta urbanizatuena da. Tokio eta Yokohama hiriek konplexu industrial bat osatzen dute, eta Tokioko Badiaren inguruan industria arinaren eta astunaren kontzentrazio handi bat dago. Eskualde beste hiri nagusiak Kawasaki, Saitama eta Chiba dira. Kostaldetik hain gertu ez dauden hiri txikiagoetan, industria arina eta automobil-industria ugari dago


Euskadiko Kutxako 200.000 bezerori baino gehiagori alta eman zaie Postamailen — TUlankide MONDRAGON\nEuskadiko Kutxaren webgunea.\nPostamail aukeratu duten bezeroen kopurua haziz joan da urtez urte, eta egun Euskadiko Kutxaren bezero guztien % 20 dira.\nEuskadiko Kutxaren arabera, "hazkunde hori beren banku-kudeaketak egiteko erabiltzaileek Internet gero eta gehiago erabiltzen dutelako eman da. Gainera, CLNeten, Euskadiko Kutxaren banku elektronikoaren erabiltzaileen kopurua gero eta handiagoa da, baita horren bitartez eginiko eragiketa kopurua ere. Euskadiko Kutxan, aipaturiko bi zerbitzuak lotuta daude. Izan ere, zerbitzu biak aktibatuta dituzten erabiltzaileek beren korrespondentzia elektroniko guztia CLNeten gordeta dute, nahi dutenean eskuratu ahal izateko".\nEuskadiko Kutxak Metaposta proiektuarekin ere bat egin du. Hori era guztietako dokumentuak doan, modu seguruan, aldi oro eta lege-balioarekin jasotzeko eta gordetzeko Interneteko gutunontzia eta kutxa gotorra da.\nEkimen horiek guztiak ingurumena errespetatzearen aldeko Euskadiko Kutxaren apustuaren barruan kokatzen dira. Horien artean dago Ekokredituen politika, "ingurumena errespetatzen duten baliabideen inguruko inbertsioak era abantailatsuan finantzatzen dituena".


TRAPU ZIKINAK NOLA GARBITU\nMaider Galardi F. Agirre - Oihana Teyseyre Koskarat\n«Trapu zikinak etxean garbitzen dira», dio esaera zaharrak, baina «pertsonala politikoa» dela aldarrikatzen du feminismoak. Bi esapide horien bidegurutzean dira alderdi politikoak; indarkeria matxistaren aurkako salaketek kaleak hartu dituzte, eta sarri agertzen dira politikari kargudunak gaitzespenerako agerraldietan. Baina, era berean, talde barruan salatutako sexu erasoei ere aurre egin behar izaten diete. Orain bi aste, Zarauzko (Gipuzkoa) Arrano herriko tabernan emakumezko langile batek jasandako erasoaren harira Sortuk jakinarazi zuen, esaterako, indarkeria matxistaren aurkako barne protokoloa eguneratu zuela, eta aitortu zuen halako prozesuak oso konplexuak direla. Zarauzkoa ez da kasu bakana, ordea. Izan ere, gizartearen isla dira alderdiak ere; familia edo etxe txikiak. Nola begiratzen diote, beraz, alderdi politikoek ispilu horri?\nEuskal Herriko hainbat alderdiri egin die galdera BERRIAk. EH Bildu, esaterako, bere protokoloa osatzen ari da, eta kide diren alde guztiekin ari dira prozesua egiten. Orain arte, beste protokoloekin jardun dira. Navarra Sumako iturrien arabera, hauteskunde koalizio direnez, alderdi bakoitzak du bere prozedura -UPN, PP eta Ciudadanosek osatzen dute-. Ciudadanosek alderdikide guztiei eskatzen die kode etikoa sinatzeko, eta UPNk afiliatuen «eskubide indibidualak babesteko» batzordea du. Errepublikanoek ez diote egunkari honen galderari erantzun. Gainontzekoen artean, bi dira joera nagusiak: justizia errestauratiboaren alde eta mugimendu feministarekin elkarlanean jardun dira Sortu eta Ahal Dugu; EAJk, PSk eta PPk, berriz, bestelako bideak dituzte ustezko erasotzaileen behin-behineko militantzia eteteko. Erasoa jasan duena alderdikidea bada, egoera bide judizialetatik bideratzen dute. PSE uneotan ari da protokoloa osatzen.\nJustizia errestauratiboa eta hirukiaren eredua ardatz\nHogei urte dira ezker abertzaleak eraso sexistak kudeatzeko barne protokoloa osatu zuela, eta orain, azken xehetasunen faltan, ondua dute prozedura eraberritua. «Feminismoan aditu eta aritu» diren kideekin aritu dira elkarlanean, eta urte eta erdiz aritu dira lanean, Sorturen Plan Feministaren baitan kokatzen den protokolo «berritzaile eta eraldatzaile bat» osatzeko. Aiora Epelde Sortuko Plan Feministaren arduraduna aritu da, besteak beste, zeregin horretan, eta nabarmendu du protokoloa egoera konkretuei aurre egiteko ez ezik feminismoaren gaia lantzeko tresna ere badela: «Egitura osoa bustiko duen prozedura bat da, formakuntzarako ere balio duena». Bide orria, beraz, ez da itxia.\nIndarkeria matxista «egiturazkoa» dela nabarmendu du Epeldek, eta, hortaz, alderdiak ere ez direla salbuespena. Horregatik, balio feministetan oinarritutako protokolo bat ondu dute. Esate baterako, erasotzaile eta erasotu kontzeptuak baztertu, eta eta erasoa egin duena eta erasoa jasan duena erabiltzen dute taldean. Bi subjektu horiez gain, komunitatea ere sartu dute ekuazioan: «Guztion ardura da honi aurre egitea». Aitortu du zaila dela bidea egitea «pribilegioak deseraikitzea» zaila delako, baina protokoloa aktibatu behar denean, diseinu espezifiko bat zehazten dute lekuan lekurako, hiru erpinak aintzat hartuta, baina, betiere, erasoa jasan duenaren beharrak erdigunean jarrita.\nGainera, justizia feministaren ildoaren barruan kokatzen dute proposamena: «Gaur egungo justiziaren iruditeriak errudunaren zigorrean kokatzen gaitu, erantzukizun kolektiboan eta erasoa jasan duenaren babesean eta elkartasunean kokatu beharrean. Beraz, egindako minaren aitortzari eta erreparazioari nahiz berriro ez gertatzeko bermeak eraikitzeari bide emango dion prozesuak garatu nahi ditugu guk».\nElkarrizketa eta erantzun komunitarioak oinarrian\n«Taldekideek jasandako sexu erasoei aurre egiteko edo taldekideen arteko indarkeria matxistari aurre egiteko protokoloa izateaz gain, zenbait kontzepturen gaineko irakurketa berriak egiteko tresna da protokoloa». Ana Gonzalez Ahal Dugu-ko kideak modu horretan definitu du indarkeria matxistari aurre egiteko taldeak duen protokoloa. Espainian, Podemosek badu berea, baina Araban, Bizkaian eta Gipuzkoan bertako errealitatera propio moldatutako bide orria dute. Antolaketa «parekideagoa» lortzeko bidean, barne prozesu bat egin zuten aurrena, kanpotik etorritako aholkularitza feministarekin, eta ondoren ondu zuten erasoei aurre egiteko prozedura, nahiz eta ez den bide orri itxia.\nBesteak beste, ez dute bereizketarik egiten sexu abusuaren eta sexu erasoaren artean, nahiz eta gaur-gaurkoz, justiziak egiten duen. Gonzalezek nabarmendu du lanketa abiarazteko ez dela beharrezkoa bide penala urratzea. «Indarkeria matxista gisa ulertzen ditugu beste hainbat kontu. Gizartea bera baita patriarkala». Bestalde, martxan dituzte formakuntzarako hainbat jarduera.\nEgoeren araberako erantzuna, baina protokolo zehatzik ez\n«Ez da protokolo zehatzik gure alderdian, baina kasuz kasuko erantzun bat ematen dugu», azaldu du Ipar Euskal Herriko PSko kide Sandrine Dervillek. Edonola ere, alderdiak badu berdintasun batzorde bat: «Gure alderdia feminista da», aldarri egin du Dervillek. Kasu zehatz bat ere ekarri du gogora: «Duela urte batzuk, Sozialista Gazteen Mugimenduko arduradun bat kanporatu zuten erasotzaile bat zelako». Edonola ere, nabarmendu du xedea erasoa jasan duen andreari babesa adieraztea dela: «Bide judiziala abiarazi nahi badu, lagunduko diogu, eta alderdian aipatu nahi ez badu, bere hautua errespetatuko dugu».\nKontzientziaz gain, protokoloa osatzeko bidean\nPSE-EEk badu berdintasun plan bat, baina ez du alderdi barruko indarkeria matxistari aurre egiteko protokolorik. Ez du izan orain arte, baina, orain, PSOE ari da gaiari heltzeko barne prozesu bat aurrera eramaten, eta Hego Euskal Herriko sozialistek ere bere egingo dute protokoloa. Aitortu dute gaur egun «ezinbestekoa» dela halako irizpideak edukitzea: «Eragina izango du afiliatuentzat eta kargudun publikoentzat, baita alderdikide ez diren kasuan ere». Oraingoz, ez dute jakinarazi prozesua nolakoa izaten ari den, «afiliatuekin eta eragile feministekin lanean» ari baitira egun.\nOrain arte halako kasurik egon bada, diziplina araudiaren arabera jokatu dute. Erasotzailea afiliatua bada, espedientea ireki diote eta behin-behinean militantzia eten. Kasua argitu bitartean, alderditik kanpo gelditu da ustezko erasotzailea, eta, ondoren alderditik betiko kanporatu ala ez erabakitzen dute. Diziplina tratamendurako batzordea arduratzen da horretaz.\nOhiko justiziaren bidea; erasoak salatzeko «bermea»\n«Guk zuzenean laguntzen diogu erasoa jasan duenari polizia etxera. Hori da lehen urratsa, ez dugu organo espezifikorik». Hala diote Euzkadi Buru Batzarreko iturriek. Alegia, EAJko andre afiliatu batek erasoa jasaten badu, ohiko justiziaren bidea urratzen laguntzen dio alderdiak. EBBko iturrien arabera, hori da «erantzukizunez» jokatzea. Aldiz, erasoa jasaten duena kargudun publikoa bada, gaitzespen oharra edo agerraldia egingo luke alderdiak, baina salaketa jarri ala ez erasoa jasan duenaren esku uzten dute: «Askoz irmoagoa da auzitara jotzea».\nErasotzailea alderdikidea bada, bestelakoa da prozedura. Zehazki, orain urte batzuk onartu zuten bide orri bat Aberri Batzarrean, EBBri eskubidea emateko behin-behinean militantzia eteteko ustezko erasotzaileari. Prozeduran zehaztua dute bide judizialak iraun bitartean alderditik kanporatuko dutela, eta epaiketan hala dela frogatuz gero, betiko kanporatzen dute alderditik. Aurtengo udazkenean egingo dute Aberri Batzarra, eta asmoa dute hori alderdiaren estatutuetan jartzeko.\nProzedura hori hiru kasutan jartzen dute martxan: fiskalaren txostenetan ageri bada andreak indarkeria zantzuak dituela edo babes agindua badago; behin-behineko kautela neurriak abian badaude; eta alderdikidea erasotzailea dela frogatzen duen ebazpen judizialen bat badago.\nIrizpide horiek hartzen dituzte kontuan, hainbat erakunde publikok bere egin dituztelako; hala nola Bizkaiko Foru Aldundiak.\nJazarpen sexualaren eta moralaren aurkako araudia\nEspainiako PPren irizpideak segitzen dituzte Araba, Bizkai, Gipuzkoa eta Nafarroako PPn. Alderdiko iturriek diotenez, ez dute protokolorik sexu erasoen tratamendurako, baina badute araudi bat jazarpen sexualaren eta moralaren aurka egiteko. Zehazki, alderdiko estatutuetan eta kode etikoan dago oinarrituta araudia, eta afiliatuek edo kargudun publikoek hori betetzen duten ala ez argitzeaz arduratzen da Araudia Betearazteko Organoa. Salaketak egiteko, berriz, Kanal Etikoa dute zabalik, eta era anonimoan ere egin ditzakete salaketak erasoa jasan duten andreek.


Publicado por Irene San Sebastian abril 17, 2012\nAurreko hilabetean Gasteizko hiriburuaren eskaintzak udalerri, hiri eta auzo mailan aztertu ondoren, Gasteizko Alde Zaharrean eragiteko programa bat proposatu zen gizartearen beharrizan larrienak bideratu eta guneari bizitasuna emateko. Horrela, behar ekonomiko, kultural, administratibo, sozial eta berdeak bete nahi izan dira programa zabal eta osatu bat eskainiz. Interes publikoak eta pribatuak uztartuz, behar guztiei modu egokian erantzun nahi izan zaie, gunearen izaera berreskuratu eta auzolagunen arteko interakzioa bultzatuz.\n / HOBETU _ Barne patioen berreraketa\nAlde Zaharrak ertaroko egituraketa bat du eta hau zaharkitua gelditu da XXI. mendean ez baititu egungo mugikortasun eta osasungarritasun baldintza egokiak betetzen. Hori dela eta, ezinbestekotzat jo da egituraketa hori, eraberritu eta egun gizarteak dituen beharrizanetara moldatzea, barne patioei dagokionez lehenengoz. Patio hauek, muinoaren malda jasotzeaz gain, lote gotikoen bizigarritasunerako espazio ezinbesteko ziren, eta urteak pasa ahala beren funtzioa galdu eta espazio degradatu bilakatu dira. Etxebizitzen zein auzoaren osasungarritasuna berreskuratzeko patio hauek beren jabetza pribatua albora utzi eta publiko bilakatzea proposatu da, saneatu eta auzolagunek errentan landu ditzakeen baratza komunitario bilakatuz. Espazio hauei funtzio bat emanez, auzo guztiaren irisgarritasuna hobetu eta arazoak ekiditeko gune bilakatu daitezke.\n / HOBETU _ Lote gotikoen osaketa\nErtaroko lote gotikoek dituen gabeziak aztertu eta soluzio bat ematea da helburua. Alde Zaharreko etxebizitza asko eraberritu eta instalazio minimoez hornitu badira ere, gunearen izaera eta eraikinen ezaugarriak zaila bihurtzen dute etxebizitzak XXI. Mendeko beharretara egokitzea. Hori dela eta, etxe-erabilerak kolektibizatu eta auzoaren beharrei erantzun azkar bat eman nahi zaie, garbiketa-gela, sukalde, bainugela instalazioak denen eskura jarriz, lote-gotikoen arazo tipologikoen osagarri.\n / HOBETU _ Auzo mailako zerbitzugintza\nAlde Zaharrean Gasteizko hirigunearentzako zerbitzu osagarri modernoak ezarri badira ere (kultur-etxe edo museoak adibidez) ez dira bete auzoak dituen gizarte pluralaren beharrizanak. Gune publikoen gabezia eta gizartearen tira-birak elkargune gabe utzi dute Gasteizko erdigunea.\nElkarte gastronomiko edo elkarte kultural integratzaileak auzolagunak hurbildu eta beren arteko erlazioak sendotzea ditu helburu, erlijio-arraza desberdinetako jendea elkartu eta gizarte aberats baten alde, inor baztertu gabe. Areto erabilera anitzak eta ikastaro guneak erlazioak finkatzeko gune bilakatu daitezke.\n / HOBETU _ Interbentzio sozialak\nAurreko puntuarekin estu loturik dagoen arloa da honakoa, gizarte pluralaren beharrizanak gizartea bezain pluralak baitira. Hau eta mota guztietako arazoak, gizarte behartsu bat sortzen lagundu dute, aukerak beren eskura jarri behar direlarik. Etxebizitza soziala da Alde Zaharrean proposatzen den aukera Gasteizko sarea osatze aldera, denok baitugu estalki bat izateko eskubidea. Bestalde etxebizitzak ez ezik, jende talde hau gizarteratzeko sormeneko tailerrak eta asmakizunak eta lanak saltzeko dendak ezarri dira, jende hau berriro gizarteratu eta normalizatzeko aukera emanez.\n / SORTUZ _ Hezkuntza + Inbestigazioa\nSormeneko tailerrak zein, jada dagoen hezkuntza sarea osatze aldera dator, hezkuntza-inbestigazio gunea, Alde Zaharrean formazio oso bat jasotzeko aukera sortuz. Horretarako bideratuko dira, ikastaro eta inbestigazio guneak.\n / SORTUZ _ Enpresagintza\nHezkuntzak sortutako jende kualifikatua lan munduan sartu eta inbestigazioak emaniko garapen ideiak aplikatzeko gunearen sorrera, Gasteizko erdigunean. Interes pribatuaren etorrerak gunearen egokitzapen egokian lagundu dezakeelakoan, alokatzeko bulego-sorta eskainiko zaie udalerriko garapen bidean dauden enpresei.\n / SORTUZ _ Egoitza + Merkatua\nAlde Zaharrean dauden eraikin degradatuak egokitzera datozen funtzioak dira honakoak eta Hezkuntza + Inbestigazio guneari erantzuten diote, hauen benetako garapena eman eta beren mugak Alde Zaharraz aratago eramateko. Gasteizko erdigunea erreferente bat bilakatzeko azkenengo pausua litzateke honakoa eta honekin gizartearen beharrizanak osatuko lirateke estamentu guztiei erantzun eta GUNE OREKATU baten alde.\n / SORTUZ _ Harresien berreraketa\nAzkenengo atala bada ere, harresien gaineko interbentzioa prozesuaren edozein alditan eman daiteke, hauen eraberritzea beharrizan larri bat ez bada ere. Helburua, Gasteizen historia berreskuratzea da, iraganak eta etorkizunak tontorrean bat egin dezaten.\nPrograma mailatan banatu ondoren eta ebaketak zehaztutako espazioak analizatuz Gasteizko Alde Zaharrean kokatzeari ekin zaio, bakoitzari gune egoki bat bilatuz, proiektua orekatua eta osotasun batean ulertua izan dadin. Horretarako omnibus, lan espazial gisa ulertuz, tontorraren azterketa sakona burutu da, guneak identifikatu eta sailkatu ahal izateko.\n1. ESPAZIO ERAIKIA. Tontorrean dagoen espazio eraikia eta bere perimetroa.\n2. ESPAZIO DEGRADATUAK. Ertaroko egituraketatik gelditu diren barne patio eta harresiaren bueltan sorturiko espazio berdeak.\n3. ESPAZIO SOBERAKINAK. Ertaroko egituraketa mantendu baina beren izaera galdu duten espazio hutsak.\n4. ESPAZIO HUTSAK. Ertaroko egituraketa galdu edo azpimarratzen ez duten espazio hutsak.\n5. ERAIKITAKOAREN INTERBENTZIOAK. Erabilera galdu edo interbentzio traketsak.\n6. HARRESIAREN BERRERAKETA. Harresiaren kokapen hipotetikoa.\n7. INTERBENTZIO EREMUA.\n8. BILBEAK. Ertaroko egituraketaren eta egungo puntu garrantzitsuen arteko erlazio lineala.\nGunearen analisia eta programaren sailkapena lotuz ondokoa ondorioztatu daiteke:\nProiektatze pasuak beraz, emanak gelditu dira eta proeiktuen garapena da ondoren etorriko den lana.\nBARNE PATIOEN BERRERAKETA\nHonela beraz, gunearen ebaketa perpendikularrak aztertu eta aktuazio estrategia batean oinarritu da mendebaldeko patioaren eraberriketa. Maldan kokaturiko gunea izanik eta dauden eustorma eta jabetzak kontuan hartuz ondoko moduan banatu da patioa:\n_538m. Kota honetan kokatzen dira lote gotikoekin lerrokatuta etxebizitzen patio pribatuak. Hauek estaltzeko aukera ere eman nahi da, horretarako ERAIKUNTZA KATALOGOAK ematen dituen aukerak aprobetxatuz, katalogoa Gasteizeko erdialdean ere aplikagarri dela erakusten baitu honek. Pabimentu zainduak eta eustormaren eraberritzeak izaera berri bat eman nahi die jabetza pribatuko izango diren gune hauei.\n_542m. Gune publikoa da eta irisgarritasuna bermatzea da helburu nagusia. Horretarako dauden sarrerak berritu, berriak proposatu edo oztopatzen duten etxolak botatzea izango da eginbeharrekoa, mugimendu gurutzatua gauzatua izan dadin. Honetaz gain, eta espazioa hauen osasungarritasuna bermatzeko, baratza komunitarioak ezarriko dira; partzela bakoitza errentan hartzeko aukera ematen da eta tresneria gordetzeko eraikuntza katalogoak eskeinitakoak erabiliz biltegi-etxolak egingo dira gune bakoitzean.\n_545m. Harresiaren maila da honakoa eta honen eraberritzea proposatu da, iragana egungo istorien zati izan dadin. Harresien eraberritzea  / SORTUZ ataleko eginbeharra denez aurrerago analizatuko da.\nMendebaldean eragiteko metodoak gainerako patio guztietan ere balio du, metodo bat baita proposamena eta ez emaitza bukatua. Honen garapena, patio bakoitzean burutu beharko litzake, emaniko estrategiei jarraituz beti ere.\nOndoren mendebaldeko patioaren garapena:


La Shicaren emanaldia bertan behera\nAbenduaren 15ean, Coliseoan, LA SHICA taldearen emanaldia zegoen aurreikusita baina, udalari ez dagozkion arrazoiengatik, bertan behera geratu da. 2008. urtearen hasiera aldean etorriko da taldea. La Shicaren emanaldia bertan behera - Gehiago irakurri\nAbendua ekitaldiz betea Eibarren\nEkitaldiz betea datorkigu abendua Eibarrera: Sostoa abesbatza abenduaren 22an, umeendako pelikulak Amañan, Golden Appel&Kampingags Coliseoan Galipotxekin, Esperientzia Eskolakoen programazio sakona, Gabonetako haur parkea (abenduaren 26tik urtarrilaren 4ra), Exfibar erakusketa, Esther Galarzaren erakusketa Portalean, hainbat erakusketa Topalekuan, Olentzero, Erregen Kabalgata, patinaje-pista Untzagan... Abendua ekitaldiz betea Eibarren - Gehiago irakurri\n"San Andrés de Eibar" liburua, Satur Peña eibartarrarena, urtarrilaren amaiera aldean aurkeztuko da. Liburuak 220 orrialde ditu eta 300 argazki bainio gehiago eta Eibarko San Andres parrokiaren historia, artea eta ikonografia aztertzen ditu, erretaula nagusiari eta klabeei arreta berezia ipinita. "San Andrés de Eibar" liburuak 2008ko urtarrilean ikusiko du argia - Gehiago irakurri\nErrebal kaleko merkatu plaza, laster hasiko dira botatzen. Orain plazan daudenak azaroaren 15ean joango dira berria jaso arte Rialton izango den azokara. Eibarrek hiru azoka eduki du 1891az geroztik. Merkatu plaza laster botako da - Gehiago irakurri\nUrkiko gurutzea etxe berrien ondoan jarriko da. Joan zen astean jarri zen azpiko harria eta Lezon dagoen tailer berezi batean gurutzea ondo garbitu eta sendotu ondoren, azaroaren amaiera aldera jarriko da gurutzea, amabirjina Elgeta aldera begira eta Jesukristo Eibarri begira, lehen zegoen moduan. Urkiko gurutzea berritzeko lanak - Gehiago irakurri\nEkitaldiz beteta datorkigu urria Coliseoan: antzezlanak, jazza, bluesa, bertsolaritza, abesbatzak, zinema... Urriaren 6tik 29ra hamaika ikuskizun izango ditugu Eibarko Coliseo antzokian. Eibarko Coliseoa: 2007ko urriko egitaraua - Gehiago irakurri\n"Juan Bautista Gisasola" Eibarko Musika Eskolak bere lokal berriak inauguratuko ditu irailaren 18an, goizeko 11etan. Musika Eskola berriaren gelek herriko musikarien edo musika taldeen izenak daramatzate. Eibarko Musika Eskola Portalean: 18an inaugurazioa. - Gehiago irakurri\nEibarko Dantza Garaikideak, Nerea Lodosak zuzentzen duenak, irailaren 15ean (20:30) eskainiko du "Hala ere" ikuskizuna. Bestalde, Andrea Gonzalez gitarrajoleak irailaren 21ean (20:30) emango du bere emanaldia. Eibartarrak Coliseoan - Gehiago irakurri\nEuskadiko Gazte Orkresta Coliseoan, uztailaren 19an\nUztailaren 19an, iluntzeko 8etan, Euskadiko Gazte Orkrestak, emanaldi eder bat eskainiko du Coliseoan. EGOn eibartar bat dago, Iñaki Orbegozo Astiz tronpa-jolea, ordezko legez. Euskadiko Gazte Orkresta Coliseoan, uztailaren 19an - Gehiago irakurri\nLambretta motoak ikusteko aukera izango da Eibarren uztailaren 7an: goizez kalejira Eibarko kaleetan eta arratsaldez trebetasun frogak. Horrez gain beste hainbat ekitaldi izango dira. Lambretten kontzentrazioa Eibarren - Gehiago irakurri


Erraustegia guztiz martxan dagoela adierazita, hondakinen kudeaketaren arazoa behin betiko konpondutzat jo du Foru Aldundiak - Zubieta - Noaua.eus\nErraustegia guztiz martxan dagoela adierazita, hondakinen kudeaketaren arazoa behin betiko konpondutzat jo du Foru Aldundiak\nNoaua Aldizkaria 2020-12-11 14:08\nEgun historikotzat jo dute ostiral hau Gipuzkoako agintariek; Zubietako erraustegira egin duten bisitan, azpiegitura guztiak ehuneko ehunean lanean direla ziurtatu dute. Eta honenbestez, "aro berri" bati ekin diola Gipuzkoak; hondakinen kudeaketaren behin betiko irtenbidea martxan dela goraipatu dute.\nDuela urtebetetik kea zerion jada; ofizialki 2019ko azaroan jarri zuten "probaldi" fasean. Ordutik sarritan ikusi dugu ke zutabe ikaragarriarekin erraustegia. Halere Gipuzkoako Foru Aldunditik iragarri dutenez, orain dago ehuneko ehunean martxan. Ostiral honetan Gipuzkoako Ahaldun Nagusi Markel Olanok eta ingurumeneko diputatu nahiz Gipuzkoako Hondakinen Kontsortzioaren lehendakari Jose Ignacio Asensiok "Gipuzkoako Ingurumen Gunea" deitzen diotena, erraustegia alegia, bisitatu dute, historikotzat jo duten ostiral honetan.\n"Aro berri bati ekin diogu", azpimarratu dute. Zabortegien garaia amaitutzat eman dute; honakoa, "ekonomia zirkularrean oinarritutako Gipuzkoa baten hasiera" dela esan dute. Gipuzkoak hondakinen kudeaketak "behin betiko irtenbidea" duela martxan.\nEgun historikoa, Gipuzkoako hondakinak tratatzeko azpiegitura guztiak erabat martxan direla diotelako. Eta iragarpen bat ere egin dute; "une honetatik aurrera, Ekondakini zerbitzua ordaintzen hasiko zaio".\nBeste behin, erraustegia Europako instalazio modernoenetakoa eta "puntakoenetakoa" dela nabarmendu du Ahaldun Nagusiak, "eta gizarte gisa sortzen ditugun hondakinak kudeatzeko berezko gaitasuna eskaintzen digu. Gainera, bere jarduera kontrol publikoaren pean egongo dela bermatuta”, gaineratu du Olanok.\nEkonomia zirkularra sustatu eta "energia-eraldaketarako" urrats sendoa eman dela nabarmendu dute, "gure gizartearen berreskuratze berdea bultzatzeko", esan dute.\nGipuzkoako Foru Aldunditik guztiz martxan diren Zubieta gaineko azpiegiturez ondoko zenbakiak plazaratu dituzte:\n-Tratamendu Mekaniko Biologikoko (TMB) plantak 162.000 tonako edukiera izan eta urtero Gipuzkoako 135.000 tona tratatuko ditu. Errefusarekin nahastutako material birziklagarrien %8-10 berreskuratuko dute.\n-Gipuzkoako birziklatze-tasa egungo %54,94tik (Usurbilek ia %90ekoa du) %63ra igoarazi nahi dute azpiegitura hauekin.\n-94.000 tona CO2 isurtzea saihestu nahi dute.\n-Hasierako inbertsioa: 217 milioi euro.\n-Zuzeneko 80 eta zeharkako 100 lanpostu sortuko direla aurreikusten dute.\n-Erraustegiak urtero 160.000 MWh sortuko omen ditu, 45.000 etxebizitza eta 130.000 persona energia elektrikoz hornitzeko adina energia.\n-Tratamendu Mekaniko-Biologikoko plantak eta erraustegiak (balorizazio energetikoko instalazioa deitzen diotenak) 100.000 tona hondakin baino gehiago tratatu dituzte eta 4 milioi kWh energia sortu ditu. %84 sare elektrikora isuri da.


Ezgaitasuna duten pertsonentzako Europako Batasuneko legeria | Consumer\nEzgaitasuna duten pertsonentzako Europako Batasuneko legeria\nEzgaitasunaren Europako Foroak kanpaina bat sustatu du egungo lege-esparrua aldatzeko eta aukera-berdintasunaren eta diskriminaziorik ezaren araudia onartzeko\nUrtarrilaren 23an, Ezgaitasunaren Europako Foroak kanpaina bat jarri zuen abian, Europar Batasuneko erakundeak ezgaitasuna duten pertsonen aukera berdintasunari eta bereizkeriarik ezari buruzko legedia sustatzera animatzeko. Ekimen honen helburua da milioi bat sinadura biltzea, Europako Batzordea eta Parlamentua behartzeko antolamendu juridikoak arlo horretan dituen akatsak zuzentzera. Erreibindikazioek, batez ere, dauden oztopoak ezabatzea eta berriak ezartzea ekiditea dute helburu.\nKanpaina hau, 2007an Aukera Berdintasunaren Europako Urtea eta Foroaren hamargarren urteurrena ospatzearekin batera, datorren urriaren 4an amaituko da. Data hori aukeratu da zenbaketa egiteko eta helburuak bete diren egiaztatzeko, baina itxaropenak ez dira oso itxaropentsuak: kanpaina amaitzeko hiru aste falta zirela, 416.000 sinadura baino gehixeago bildu dira.\nOrain arte 416.000 sinadura baino gehixeago jaso dira, baina urriaren 4an amaituko den kanpainak milioi bat biltzea eskatzen du.\nEspainian, Ezgaitasuna duten Pertsonen Ordezkarien Espainiako Batzordeak (CERMI) sustatu du ekimena, eta herritar guztiak animatu ditu proiektu honen alde sinatzera. Horretarako, pertsona ezinduekin lan egiten duten erakundeetara jo daiteke, edo kanpainaren orri ofizialera jo () eta inprimakia dagokion hizkuntzan bete. Gune honek kanpainari buruzko informazio eta material guztiak ere eskaintzen ditu.\nUrte hasieran aurkeztutako Eurobarometroaren datuen arabera, Europako herritarren %79k uste du ezgaitasunen bat izatea desabantaila bat dela; %91k, berriz, uste du Europako Batasunak zerbait egin behar duela kolektibo horren oztopoak gainditzeko. Azkenik, milioi bat sinadura biltzea lortzen bada, tratu-berdintasuna eta bizimodu independentea bermatzen dituzten politiketarako lehen urratsa ere lortuko da, “diskriminazioa Europako Historiako urte-liburuetara eramateko”.\nEzgaitasunaren Europako Foroa\nEzgaitasunaren Europako Foroa 1997an sortu zen, ezgaitasuna duten pertsonen eskubideak babestu eta defendatzeko. Eremu horretan lan egiten duten Europako eta Espainiako erakundeek osatzen dute, baita beren burua ordezkatu ezin duten pertsona ezgaituen familiek ere. Guztientzat, Foroaren helburua gizartean erabat integratzea da, berdintasunezko Europako legeriaren bidez.\nLehen lorpena, Amsterdamgo Itunaren 13. artikuluak dioenez, bereizkeriarik ezari buruzkoa izan zen, “EBko Itunean ezgaitasunari buruzko lehen eta bakarra. Arrakasta handia izan zuen, eta ezgaitasuna duten pertsonak diskriminaziotik babesteko lege-oinarriak ezarri zituen, bai eta pertsona horiek lortzeko Europar Batasunak duen erantzukizunak ere”. Gainera, azken hamar urteotan beste ekimen batzuk sustatu ditu, hala nola garraio publiko irisgarria abiaraztea edo braillez etiketatutako botikak saltzea.\nAurten eta hurrengoetan, Ezgaitasunaren Europako Foroak aurrera jarraituko du pertsona ezgaituen eskubideen aldeko mobilizazioekin, eta, bereziki, enpleguan tratu-berdintasunaren alde eta lege-babesa, hezkuntza, gizarte-babesa, osasuna, ondasunak eta zerbitzuak, kultura, aisia eta kirola, garraio publikoa eta azpiegitura publikoak baldintza berdinetan eskuratzearen alde.\nEzgaitasunaren Europako Foroak uste du, sortu zenetik, ezgaitasuna duten pertsonen eskubideetan aurrerapen garrantzitsuak lortu direla Europan. Hala ere, aurrera begiratzera bultzatzen du, "Europan bereizkeriarik ez egiteko lege-neurriak indartzeko", ezgaitasuna Giza Eskubideen kontua baita eta "guztioi dagokigun gaia".\nEuropako Batasuneko 50 milioi herritarrek baino gehiagok ezgaitasunen bat dute.\nEzgaitasunik gabeko pertsonen kasuan baino bi aldiz aukera gutxiago dago goi-mailako hezkuntza-mailara iristeko.\nLangabezia-tasa bi aldiz handiagoa da ezintasunik ez duten pertsonentzat.\nEzgaitasuna duten bi pertsonatik batek ez du inoiz aisialdiko, kulturako edo kiroleko jardueretan parte hartu. Antzerkira, zinemara, kontzertuetara edo liburutegietara ere ez da joan.\nIngurunearen zati handi bat oraindik ere ezin da iritsi talde horretara, mugikortasun murriztua duten beste pertsona batzuekin batera biztanleen %40 baita.\ndiskriminazio europar batasun ezgaitasun foro europeo-eu kanpaina-eu


GAROA Garoa Baserria - Zerain / T. 943 801 505\nIdiazabal gaztaren ekoizpena eta ardi-hazkuntza -----Bertan egindako Idiazabal gazta – Goierriko produktu tipikoen salmenta -----Garoa gaztandegi tradizionala da eta artzainak berak azalduko digu nola egiten duen Idiazabal gazta. Denda txiki bat dauka, Goierriko produktu tipikoak saltzeko. -----Ordutegia: asteartetik ostiralera 10:00-13:00 / gainerako egun eta orduak zehazteko\nNON JAN JATETXEAK ARANBURU Urrutikoetxea, 2 (Aizarna) - Zestoa / T. 943 148 005\nSukaldaritza tradizionala -----Bildotsa burruntzian (aurrez eskatuta) – Legatza labean – Onddo-nahaskia – Etxeko frijituak - Txuleta -----Landa-ingurune lasai-lasaian, XVI. mendeko baserri zaharberritu batean, Aranburu jatetxeak sukaldaritza tradizionala eta etxeko giroa eskaintzen ditu. Aparkalekua, terraza eta haurrentzako parkea ere baditu. -----Eguneko menua: 10,25 € / Karta: 30-35 € Ordutegia: 09:00-23:00 / Itxita: astelehenetan\nNON JAN JATETXEAK BATZOKI DE ZIERBENA Bº El Puerto, 19-21 - Zierbena / T. 94 636 63 74\nSukaldaritza tradizionala -----Itsaskiak: ganbak, lanpernak… –Bakailaoa pil-pilean – Txuletoia harrian – Arrainak: bisigua, lupia, erreboiloa – Azpizuna -----Zierbenako arrantza-portuan dago eta sukaldaritza tradizionala eskaintzen du, betiere sasoiko produktuak, arrainak eta itsaskiak nabarmenduta. Barra eta pintxoak ere baditu. -----Eguneko menua: 14 € / Karta: 30-35 € / Dastatzeko menua: 32 € Ordutegia: 09:00-21:00 (ostiral eta larunbatetan 23:00ak arte) / Itxita: astearteetan\nGLORIA Bº El Puerto 25 - Zierbena / T. 94 636 50 13\nMarinel-erako sukaldaritza tradizionala -----Muskuiluak – Txirlak marinel erara – Txipiroi freskoak beren tintan – Itsasoko erreboiloa parrilan – Txangurrua eta era guztietako itsaskiak -----Zierbenako portuan dagoen jatetxe historikoa. Taberna eta anoak ditu, eta nabarmentzekoa da bertako muskuiluen ospea. Jatetxea, berriz, arrain eta itsaski freskoetan dago espezializatuta. -----Karta: 40-45 € Ordutegia: 13:00-16:00 / 21:00-23:00


“Frantziskotarrok Ama Birjinaren eguna aurreko urteetan bezala ez ospatzea erabaki dugu, izan ere, COVID-19a dela-eta, kutsatzeko arriskua murriztu nahi dugu”, adierazi du Juan Ignacio Larreak, Arantzazuko Santutegiko Goardianoak. Beraz, aurten soilik meza nagusia egingo da, basilikaren edukiera mugatuta. Hori dela eta, bertaratu nahi duenak gonbidapena jaso beharko du Arantzazuko oroigarrien dendan edota Oñatiko Txokolateixian. Pertsona bakoitzak, gehienez, bi txartel har ditzake, eta elizara sartzeko ezinbestekoa izango da gonbidapena aurkeztea.\nIrailaren 9ko elizkizuna, Segura Irratiak zuzenean eskainiko duena, eguerdiko 12etan hasiko da, baina sarrera nagusiko ateak ordubete lehenago (11:00etan) irekiko dira, besteak beste, jende pilaketarik gerta ez dadin. Orobat, mugikortasun murriztua dutenek dorre handiko sarrera erabili ahal izango dute basilikara sartzeko. Ama Birjinaren egunari begira, garaiz iristea gomendatzen da, azken unera arte itxaron gabe. Halaber, musukoaren erabilera derrigorrezkoa izango da, eta baita eskuak gel hidroalkolikoz garbitzea ere.\n70 urte Basilikaren lehen harria jarri zutenetik\nCOVID-19aren gaitzak sorrarazi duen egoerak eraginda, aurtengo ospakizuna xumea izango da, Arantzazuko historian erabakigarria izan zen une baten urtemugarekin bat egiten duen arren. Izan ere, irailaren 9an, Arantzazuko Ama Birjinaren egunean, 70 urte beteko dira Arantzazuko Basilika berriaren (1950-1955) lehen harria jarri zutenetik. Francisco Javier Sáenz de Oíza eta Luis Laorga arkitektoek diseinatuta, XX. mendeko arte erlijiosoak izandako berrikuntzaren ikur bilakatu da tenplua. Urteurren horren harira, Espainiako Itsuen Erakundeak (ONCE) Arantzazuko Basilikari eskainiko dio irailaren 9ko kupoia.


BBK-K ETA AGINTZARI-K BASAURI ETA SANTURTZIREKIN “BEHARI”EN LEHEN SAREA BULTZATU DUTE | Actualidad | BBK\nBBK-K ETA AGINTZARI-K BASAURI ETA SANTURTZIREKIN “BEHARI”EN LEHEN SAREA BULTZATU DUTE\nBBK eta Agintzari laguntzaile-sare zabal bat sortzeko prest daude, bakardadean bizitzearen ondorio txarrei aurre egiteko. BBK Behari programak Basauriko eta Santurtziko udalen laguntza izan du. Bi herri horiek izan dira gizarte-berrikuntzako proba pilotu bat probatu duten lehenak Bizkaian; helburua udaletako gizarte-zerbitzuak eta biztanleria zibila inplikatzea da, bakarrik bizi diren eta bizi-proiektu egoki bat izateko zailtasunak dituzten adinekoak ikusarazteko. Eredu berriak parte-hartze komunitarioaren ahalmenak eta teknologiaren balioa batzen ditu.\nPrograma hobek azken teknologiak erabiltzea proposatzen die udaletako gizarte-zerbitzuei, bakardadean dauden adinekoen beharrizanei erantzun eraginkorrak emateko. GIS teknologian eta big data-n oinarritutako sistema bati esker, udalerriko adinekoen diagnostikoa egin eta bakardade-arriskuan dauden pertsonak identifika daitezke informazio-sistema geografiko baten bidez, gizarte-bakartze edo isolamendu sozialaren arriskua diagnostikatzeko sistema bat barne. Herritarren informazioa aplikazio mugikor baten bidez helarazten da sistemara, “behari” gisa parte hartzen duten pertsonek baturiko informazioa gizarte-zerbitzuei transferitzen die eta.\n65 urtetik gorakoentzako bakardade-arriskua baloratzeko sistema honako adierazle hauetan oinarritzen da, besteak beste: osasuna eta zaintza, harremanak, ekonomia, etxebizitza, oinarrizko baliabideetatik eta laguntzatik duten distantzia, gizarte- eta ekonomia-prestazioak jasotzea, inguruko bizitegi-analisia.\n<< Zirgari Sariek emakume langileen funtsezko lana aitortzen dute koronabirusaren pandemian\nBBK KUNA-REN “THE FUTURE GAME”K ERANTZUNAK EMATEN DIZKIE ETORKIZUNEKO ERRONKEI >>


Harri - Wikipedia, entziklopedia askea.\nmea-materia gogorra, lurraren azalea masa gotorretan aurkitzen dena\nHarri mea materia gogorra da, lurraren azalean masa gotorretan aurkitzen dena. Hargintzan, arkitekturan eta ingeniaritzan material moduan erabilia, normalean harrobitik erauzten dute. Geologian arroka diote.\nBaionako katedrala, batez ere harriz eginiko eraikina.\nBeste esanahi batzuen berri izateko, ikus: «Harri (argipena)»\nLehengai gisa, harria aire zabaleko harrobi eta meatzeetatik ateratzen da. Harria da hobekien kontserbatzen den materiala, eta Paleolito garaiko lehen tresnak ekoizteko balio izan zutenen artean ezagunena, nahiz eta kontserbazio okerragoko materialak erabili zirela uste izateko arrazoiak ere badauden, zura, hezurra edo landare-zuntzak kasu.\n2.1 Arroka sedimentarioak\n2.2 Arroka metamorfikoak\n2.3 Arroka magmatikoak\nJatorria *karr- erroan du, erromantze batzuetan ere erabili izan dena. Lehenego agerpena 1025koa da, Harrizavallaga (Araba) leku-izenean (h-rekin).\nHitz-elkartearen bigarren parte denean, hitz zaharretan, maiz lotuta ageri da, eta gehienetan h-rik gabe: armarri, bataiarri, errotarri, hilarri, hareharri, oinarri, oroitarri... Hitz hasieran ordea, har forma hartu ohi du: harlandu, hargintza, harroina...\nHarri pertsona-izena ere bada, epizenoa.\nSakontzeko, irakurri: «Arroka»\nArroken zikloa (litogenesia):\n3. Arroka igneoa\n6. Sedimentuak eta arroka sedimentarioak\n7. Metamorfismoa (presioa eta tenperatura igoera)\n8. Arroka metamorfikoak\n9. Arroken urtzea\nGeologian harri motei arroka deritze. Arroka, lurrazaleko osagaia da, mineral batez edo gehiagoz osatua dagoena eta ezaugarri bereziak eta iraunkorrak dituena. Arroka gehienak solidoak dira. Petrolioa arroka berezia da alde horretatik, isurkaria delako. Arrokak silizez (kuartzoa), silikatoz (feldespatoak, mikak, piroxenoak..) eta karbonatoz (kareharria, dolomita..) daude osatuak, batez ere, eta jatorriaren arabera hiru multzotan sailka daitezke: arrokak igneoak (edo magmatikoak), sedimentarioak eta metamorfikoak.\nArroka sedimentarioak hainbat jatorrikoak dira: harkaitzetatik erauzi ondoren, haizeak edo urak garraiatu eta itsasoan hondoratu diren ekaiez eratutako arrokak (harearriak, buztinak, konglomeratuak..); itsasoetako urak lurruntzean, bertan urtuta zeuden gatzak jaulkitzean eratutako arrokak (gatz arrunta, igeltsua, kareharria..); landare eta animalia hilak pilatzean eta eraldatzean eratutako arroka organikoak (petrolioa eta harrikatza).\nArroka metamorfikoak, geosinklinalen hondoetan presio eta tenperatura handien eragina edo hurbileko magmena jasatean, beren egituran eta osaera kimikoan aldaketak izan dituzten arrokak dira. Harri metamorfiko ezagunenak arbelak, eskistoak, gneisak, kuartzitak eta marmolak dira.\nArroka magmatikoak (edo igneoak) magma edo laba hoztean eta solido bihurtzean eratzen diren arrokak dira. Hozte hori Lurraren barruan edo kanpoaldean gerta daiteke, eta era horretara hainbat arroka mota sortzen dira. Arroka magmatikoen osagai nagusiak eta ia bakarrak kuartzoa eta silikatoak dira. Lehenengoa litosferako mineralik ugariena da eta haren osaeraren % 60ra iristen da. Arroka magmatikoen osaeran parte hartzen duten mineral ezagun batzuk hauek dira: mikak, piroxenoak eta feldespatoak.\nHarlanduzko horma, Machu Picchu\nHarrizko egiturak aspaldi-aspalditik existitu dira, eraikuntza materialik iraunkorrena baita, eta, oro har, erraz eskura baitaiteke. Harri mota asko daude, erabilera jakinetan hobeak edo okerragoak direnak, ezaugarri ezberdinak baitituzte. Harria oso material trinkoa denez, babes handia ematen du; eraikuntza material gisa duen eragozpen nagusia pisua eta lantzeko zailtasuna da. Bere energia dentsitatea abantaila bezain desabantaila da. Harria berotzea zaila da energia kantitate handia kontsumitu gabe, baina, behin bero dagoenean, inertzia termikoari esker, beroa denbora luzez gorde ahal du.\nHistorian zehar, eta gaur ere bai, herri eta hiri gehienetan harrizko eraikinak ikus daitezke, eta Zibilizazio batzuetan batez ere harria erabiliz eraiki zen, hala nola azteken edo egiptoarren piramideak eta inken egiturak.\nArkitekturan, tradizionalki eraikinak osatzen dituzten elementuak gauzatzeko erabili izan da:\nHormak: tamaina askotarikoak izan daitezke eta, antolaketaren eta lanketaren arabera, honela sailkatzen dira:\nharlanduak: harrobitik ateratzen diren harrizko atalak dira, paramentu lauekin eta bata bestearekin eskuairan landuak; harrizko fabrika-hormetan erabiltzen dira, hainbat adreilu-zoladuraren arabera. Harlanduak ezartzeko morteroa erabiltzen da edo, besterik gabe, morterorik gabe, erabilitako adreilu-zoladuraren bidez trabatuak.\nharlanduxkak: harlanduak baino txikiagoak diren harrizko atalak dira, horiek bezala harrobikoak eta paramentu lauak eta eskuairan dituztenak. Duten tamainagatik, esku bakarrarekin erabil daitezke, harlanduak ez bezala.\nharlangaitzak: itxura irregularra edo landugabea dutenak dira, harrobikoak edo zuzenean ingurunetik jasoak (ibaietatik adibidez). Horma bera osatzeko, harlanduak eta harlangaitzak uztartu daitezke.\nArku eta gangak (giltzarri eta ziriharriekin)\nHarri-jasotzailea Atotxako futbol zelaian (1920).\nHistoriaurrean, bada Harri Aroa izeneko garai bat, non harria tresnak sortzeko erabili izan zuen oinarrizko lehengai gisa erabili izan zuen. Harriak landuz, ertz zorrotzeko tresnak, puntak edo kolpatze gainazalak sortu ziren aro horretan. Neolitotik eta Brontze Arora arte, harlauza eta beste harri handiekin, megalito eginiko monumentuak altxatu ziren. Mota askotako eraikuntzak eta monumentuak biltzen dira megalitoetan, besteak beste trikuharriak, harrespilak edo zutarriak.\nHarribitxia bere tasun bereziengatik oso baliozkoa den minerala da, ebaki eta leuntzean bitxigintzan eta beste apainduratan erabiltzen dena. Mendebaldeko kulturan erabili izan den sailkapena, Antzinako Greziatik hasita, bitan banatzen ditu harri baliotsu hauek: bitxiak eta erdi-bitxiak. Gaurko erabileran bitxiak dira diamantea, errubia, zafiroa eta esmeralda. Beste harribitxi guztiak erdi-bitxiak dira.\nZenbait kultura eta erlijiotan, harri batzuk sakratuak edo magikoak izan daitezke, horiek duten historia, itxura edo tasunegatik. Munduan ezagunak dira, adibidez, Japoniako Meoto Iwa harkaitz ezkonduak, Birmaniako Kyaiktiyo pagoda edo Jerusalemeko Arrokaren Kupula. Euskal Herrian aipatzekoak dira, besteak beste Urkiolako harria, Arretxinagako San Migel baseliza edo Harpeko Saindua.\nEuskal Herrian, harri-jasotzea harri bat lurretik hartu eta sorbaldaraino jasotzean datzan herri kirola da. Jarduera honetan dabilen kirolariari harri-jasotzaile deritzo.\nOhiko materiala izanik, esamolde eta atsotitz ugari daude harri hitzarekin, besteak beste:\nHarri eta zur: guztiz harriturik\nHarri eta belarri: guztiz harriturik\nHarri ibiliak/erabiliak goroldiorik ez, erle uxatuak abaraskarik ez\nHarria tira eta eskua gorde\n↑ a b c d «Harri». Euskaltzaindiaren Hiztegia.\n↑ a b Harri Orotariko Euskal Hiztegian, Euskaltzaindia (noiz kontsultatua: 2021-09-25)\n↑ Harri Euskara Batuaren Eskuliburua, Euskaltzaindia (noiz kontsultatua:2021-09-24)\n↑ Harri Euskaltzaindiaren pertsona-izenen zerrendan, onomastika batzordea (kontsulta: 2021-9-25)\n↑ Miren Mendia. «ZT Hiztegi Berria» zthiztegia.elhuyar.eus (Noiz kontsultatua: 2018-12-13).\n↑ a b c Arkitektura hiztegia, EHU\n↑ a b c Francis D.K. Ching. (2010). Arkitektura-hiztegi irudiduna. Euskal Herriko Unibertsitateko Argitalpen Zerbitzua ISBN 9788498600544..\n↑ Esaerak eta atsotitzak (pdf) Anoeta.eus gunean (noiz kontsultatua:2021-09-24)\n↑ Antonio Zabala. (1985). (pdf) ESAERA ZAARREN BILDUMA BERRIA(1). Auspoa liburutegia.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2021/09/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nAzken aldaketa 11 otsaila 2022(e)an, 13:52(e)tan\nOrriaren azken aldaketa: 11 otsaila 2022, 13:52.


Emprendedor XXI Sarien deialdi berria - SPRI\nAlbisteak 17 Azaroa, 2021 Start up up euskadi\nEmprendedor XXI Sarien deialdi berria\nsariak herrialdean inpaktu gehien duten enpresa sortu berriak sarituko ditu 6.000 euroko sari metalikoaren bidez.\nCaixabankek deialdi berria zabaldu du ekintzailetza ekosistemaren hazkuntza bultzatzeko zuzendutako ‘Emprendedor XXI’ sariketarako. XV. edizioa da, ‘DayOne’ entitateak bultzaturikoa. ‘DayOne’ Caixabanken teknologia-enpresa eta inbertsoreetan espezializatutako saila da, eta ENISAren euskarria du. Euskadin, deialdia Eusko Jaurlaritzaren Ekonomiaren Garapen, Jasangarritasun eta Ingurumen Sailak bultzatu du, SPRI Taldearen bidez.\n3 urte baino gutxiagoko aktibitatea duten euskal startupek euren hautagaitzak aurkez ditzakete abenduaren 3ra arte, ekimenaren webgunearen bidez. Emprendedor XXI sariak herrialdean inpaktu gehien duten enpresa sortu berriak sarituko ditu 6.000 euroko sari metalikoaren bidez.\nGaiaren araberako sariak\nEra berean, gaur egungo gizartearen hainbat erronkari erantzunik onena eskaintzen dieten enpresei 25.000 euroko saria metalikoa emango zaie. Sei ekintza-esparru definitu dira:\nBancaXXI, finantza-sektorearen transformazio digital eta teknologikoari buruzkoa.\nCiudadXXI, konponbide jasangarriak, seguruak eta hirietara konektatu eta egokituak ezartzeari buruz.\nPlanetaXXI, ingurugiroaren jasangarritasunari lotua.\nSaludXXI, zahartze aktiboa eta bizitza luze eta osasuntsua teknologiaren bidez bermatzeko ekimenak bilduko dituena.\nSemillaXXI, nekazal eta elikadura-industriaren modernizazioari buruzkoa.\nViveXXI, turismo, errestaurazio eta aisiaren sektorerako negozio-eredu berriei buruzkoa.\n6,7 milioi 2007tik\n2007an sortu zenetik, programak 6,7 milioi inbertitu ditu sarietan eta jarraigo-ekintzetan, 394 startupi mesede eginez. Hamabosgarren urteurrena dela eta, bi “accesit” berezi banatuko dira, bakoitzak 15.000 euro izanik:\nImpacto Social saria gizartean eragin positibo gehien duen enpresari emango zaio.\nDeep Tech saria berrikuntza teknologikorik disruptiboenari.\nGainera, edozein kategoriatako ekimen irabazleek nazioarteko formakuntza-programara baterako sarrera izango dute. Bestalde, formakuntzan partehartzeko hautatutako ekimenek Investors Day EmprendedorXXI jardunaldian parte hartzeko aukera izango dute. Jardunaldi honetan ekintzailetza-ekosisteman kolaboratzeko interesa duten inbertsore eta konpainiekin harremana izango dute.\nAurten hautagaitza guztientzako hiru formakuntza-saio izango dira webinar formatuan. Streaming hauetan finantziazioa, storytelling, kultura eta lidergoari buruzko ezagutza eskainiko da. Saio hauek abendu eta otsail bitartean izango dira. Sariek Caixabanken hainbat dibisioren zeharkako laguntza izango dute; hala nola, Agrobank, Imagin, Microbank, VidaCaixa, Enpresen Banka, Caixabank Hotels&Tourism eta Banka Pribatua, eta abar. Bestalde, ENISAk ekintzailetza berritzailera zuzendutako bere finantzazioa izatea eskaintzen die partaideei, bere finantzazio-linea bakoitzeko partehartze-maileguaren bidez.\nEra berean, Caixabankek DayOne Open Innovation Program-en bigarren edizioa jarri du martxan. Ekimen honekin, entitatearen negozio-esparru ezberdinak ekintzailetza-ekosistemara hurbiltzeko asmoa dago, honakoak bezalako gaiei lotutako negozio-erronkak konpontzeko kolaboratzeko:\nBizitza-seguruen harpidetza-prozesua berrasmatu\n‘Senior’-en zaurgarritasunari aurre egin\nNekazaritza eta elikadura sektorearen transformazio jasangarria\nPrograma honetan harpidetzea dagoeneko Premios EmprendedorXXI sarietan parte hartu izan duten startupei eta Caixabank DayOne-ren bezeroei zuzenduta dago. Aukeratutako enpresek 3-6 hilabete bitartean lan egingo dute AgroBank (nekazaritza eta elikadura sektoreak), VidaCaixa (Caixabanken aseguratzaile filiala) eta Caixabank Senior (Adinduentzako produktuak eta finantza-zerbitzuak).


Ed Sheeran-en argazkia - Artista-Egitateak\nEd Sheeran-en argazkia\nSheeran-ek Johnny McDaid Snow Patrol-eko gitarristarekin batera idatzi zuen abestia Kansaseko hotel bateko gelan. Bikoteak elkarrekin idatzi zuen Sheeran-ek taldea ipar-amerikarraren hankan onartzen zuen bitartean Fallen Empires Tour 2012. urtean, idatzi zituzten bost doinuek egin zuten x , (sei luxuzko bertsioan).\nSheeranek abestiaren istorioa ekarri zuen gogora Spotify track by track batean:\n'Berak (McDaid) piano pieza honen begizta bat zuen aurrera eta aurrera. Lurrean eserita nengoen Lego X-Wing Fighter bat egiten bere arrebari ongintzako enkante baterako emateko eta piano begizta hau jotzen jarraitzen du, eta lerro bat eta abestia abesten hasi nintzen handik abesten. Lau ordu inguru egon ginen, ni Lego egiten, eta bera ordenagailu eramangarrian, gauzak eraikitzen eta gero gitarra bat hartu nuen eta behar bezala egituratu genuen ».\nSheeranek maitearen minaren inguruko ebaki hau deskribatu zuen zure maitearengandik bananduta zaudenean The Daily Telegraph bere 'kolateral' abestia bezala. 'Diskoaren gainerakoa bada, saldu dezakegu honetan', azaldu zuen.\nEd Sheeran-ek Denver-eko (Colorado) 6. kalean 'Argazkia' idatzi zuela pentsatu zuenez, '6 ST' esaten zuen tatuaje bat egin zuen. Baina kokapenera itzuli zenean, kalea benetan 6. etorbidea zela jakin zuen.\nEmil Navak zuzendutako bideoklipean Ed Sheeran-en etxeko etxeko film zaharretatik ateratako irudiak agertzen dira. Klipak ikusleak abeslariaren bizitzan zehar bidaiatzera eramaten ditu haurtxo txiki batek eta haur batek hainbat instrumentu jotzen dituen nerabea bere gitarrarekin eta gaur egun jendetza izugarriaren aurrean aritzen da.\nSheeranek esan zuen Iragarkia aldizkariak zergatik aukeratu zuen bideorako hain bide pertsonala egitea. 'Arrazoi pare bat, ez nuen denborarik benetako bideo bat grabatzeko, eta bi Gabonetan etxean nengoen eserita. Aitak antzinako metraje guztiak aurkitu zituen eta gure Gabonetako oparitarako DVD bihurtu zituen eta haietatik begiratzen genuen. eta 'gauza harrigarria dela pentsatu nuen', azaldu zuen. 'Dokumental handi bat egiten ari ginen eta, beraz, galdetu nion ea horrelako zerbait erabil zezaketen, eta gero begiratuta pentsatu nuen bideoklip batek funtziona zezakeela kronologikoki zihoala eta, beraz, atsegina da'.\nAbestia drama film erromantikoaren soinu bandan agertzen da Ni aurretik . Filma Jojo Moyesen liburu salduenean oinarrituta dago.\nErresuma Batua idatzi zuten bi kantautore x faktorea 10. denboraldiko irabazle Matt Cardle-ren 2011ko 'Amazing' pistak Ed Sheeran auzitara eraman zuen abesti honen doinua, erritmoa eta gehiago altxatzeagatik. Martin Harringtonek eta Thomas Leonardek beren auzian aldarrikatu zuten 'abestien' antzekotasunak obraren muinera iristen direla '. Bikoteak bi pistetako koruek 39 nota berdin partekatzen dituztela gehitu zuten, 'tonuan, iraupen erritmikoan eta neurrian kokatuta'.\nAuziak jarraitu zuen: 'Antzekotasunak funtsezkoak baino haratago doaz, eta hori nahikoa da copyright-urraketa ezartzeko, eta deigarriak dira. Hitzen antzekotasuna, ahots estiloa, ahots melodia, doinua eta erritmoa adierazle argiak dira, besteak beste, 'Argazkia' kopiatzen duten 'Harrigarria'.\nEd Sheeran 2017ko apirilaren hasieran akordio batera iritsi zen auziarekin Harrington eta Leonardekin.\nJessica Mauboy abeslari australiarrak estali zuen hori The Secret Daughter: Jatorrizko telesaileko abestiak , 2016ko izen bereko Australiako miniserieko soinu banda. LPa 1. postuan estreinatu zen Australiako ARIA Albums Chart zerrendan.\nezin naiz letra horren bila joan\naizu, orain izarreko letra zara\nez zaituzte maite maite zaitut letra bezala\narimaren premia 7. zenbakia\nhiri hau eraiki genuen letren esanahia\nazkar helduko gara eta gero mantso hartuko dugu


Kabardiera Errusiar Federakundeko Ipar Kaukasoko Kabardino-Balkaria Errepublikako hizkuntzetako bat da, errusierarekin eta balkarerarekin batera (ikus 12. mapa). Hiru hizkuntzak dira koofizialak bertan, baina errusierak Estatuaren babesa du, argi eta garbi. Horrez gain, Karachay-Cherkessian eta Ipar Ossetiako Mozdok hirian ere kabardieraz mintzatzen da (Morózova eta Yéschenko 1999).\nKabardieraz adygebze edo adygabze da hizkuntzaren izena; hots, autoglotonimoa. Nazioartean hizkuntza hori izendatzeko erabiltzen diren izenak honako hauek dira: kabardian, besleni, upper circassian, east circassian, kabardino-cherkes eta kabardi-cherkes.\nGuztira ia 440.000 dira hiztunak Errusiar Federakundean. Alabaina, Grimesen (2005) arabera, beste 550.000 kabardiar Turkian bizi dira, bertara XIX. mendean joan ziren-eta, Kaukasoko gerra latzetatik ihesi.\nKabardiera koofiziala den neurrian, hezkuntzan eta administrazioan erabiltzen da. XX mendearen hasieran hasi zen idazten, alfabeto arabiarra eta zirilikoa erabiliz. Gaur egun, alfabeto zirilikoan oinarritutako idazkera nagusitu da.\nKabardiera hizkuntza kaukasiarra da, ipar-mendebalde azpitaldekoa, abazera, abkhazera, adyghera eta ubykherarekin batera.


AEMETek udaberrian euri arruntak egitea aurreikusten du | Consumer\nAEMETek udaberrian euri arruntak egitea aurreikusten du\nAurreikuspen hori bete arren, ohiko maila hidrologikoak ez lirateke berreskuratuko.\nDatorren martxoaren 20an 06:14an hasiko den udaberrirako aurreikusitako euriak arruntak izango dira, Estatuko Meteorologia Agentziak (AEMET) egindako epe luzeko iragarpen-ereduen arabera. Hala ere, aurreikuspen hori betetzen bada ere, ez lirateke maila hidrologiko normalak berreskuratuko, ohartarazi zuen.\nUdaberrian, gutxi gorabehera, urte osoko prezipitazioen laurdena izaten da, eta “badirudi udaberria horrela izango dela”, azaldu zuen AEMETeko bozeramaile Angel Riverak. “Euria normala bada, lehortea ez litzateke konponduko. Ohi baino euri gehiago egin beharko luke”, esan zuen Riverak, eta gaineratu zuen ezen, nahiz eta oraingoz martxoa hilabete lehorra izan, ohikoena apirilean eta maiatzean “udaberriko euririk onenak” ematea dela.\nLehorteari dagokionez, adierazi zuen “oraingoz udaberriak bere alde atsegina erakusten duela” eta urtaroarekin “fidatu” beharko dela. Nolanahi ere, Nekazaritza, Elikadura eta Ingurumen Ministerioak arlo horretako edozein daturen berri “puntualki” ematen duela ziurtatu zuen.\nAEMETen iragarpenburuak, Angel Alcázarrek, adierazi zuen neguak udaberriari emango diola euria, baita 900 edo 1.000 metroko altueratik gora elurra ere; izan ere, asteburu honetan fronte hotza iritsiko da penintsulako iparraldera, eta tenperaturak jaitsi egingo dira. “Datorren astean konplikatua hasiko da, eta nahiko ezegonkorra izango da Levanten, prezipitazio nagusiak penintsulako ekialdean erregistratuko baitira”, zehaztu zuen. Esan zuen, halaber, datorren astean tenperatura-aldaketa “argia” izango dela, balio normaletan egongo baitira, baita baxuagoan ere.\nfrío-eu hidrológicos-eu lehorte lluvias-eu primavera-eu